title: Keltatäplähiipijä

text: Suomessa keltatäplähiipijä on vuoden 2010 uhanalaisarvioinnissa luokiteltu silmälläpidettäväksi (NT)


title: Mennyt elämä

text:
Mennyt elämä () on yhdysvaltalainen tv-sarja. Sarjan pääosassa näyttelee Bruce Greenwood. Sarjan tekeminen lopetettiin ensimmäiseen kauteen. Sarja on saatavilla DVD:nä.
Sarja kertoo tarinan valokuvajournalistista nimeltä Thomas "Tom" Veil.


title: Nowhere Man

text: Nowhere Man on The Beatlesin esittämä kappale, joka oli vuonna 1965 ilmestyneellä "Rubber Soul" -albumilla. Kappaleen on säveltänyt John Lennon. Se julkaistiin singlenä muun muassa Yhdysvalloissa, jossa se nousi kolmannelle sijalle Billboardin listalla. Australiassa ja Kanadassa kappale saavutti ykköspaikan.


title: Nowhere Man

text: Yhdysvalloissa ”Nowhere Man” julkaistiin "Rubber Soulin" sijaan albumilla "Yesterday and Today".


title: Nowhere Man

text: Vuonna 1971 John Lennon muisteli ”Nowhere Manin” syntymää Rolling Stone -lehdelle antamassaan haastattelussa näin:


title: Nowhere Man

text: "Nowhere Man" oli Lennonin senhetkisen olotilan ruumiillistuma, sillä hän oli LSD:n käytön jälkeisessä masennuksessaan tuntenut itsensä juuri sellaiseksi kuin laulun mies. Tarina kertookin todellisuudessa hänestä itsestään, vaikka se on kirjoitettu kolmanteen persoonaan. George Harrisonin soittama kitarasoolo täydentää surullista ja filosofoivaa kappaletta, joka tyylillisesti edustaa lähinnä folk-rock-balladia.


title: Nowhere Man

text: Laulu poikkeaa sanoitukseltaan melkoisesti yhtyeen aiemmasta tuotannosta Lennon ei itse erityisemmin pitänyt laulusta, mutta yhtyeen fanit ja musiikkikriitikot ovat sen sijaan nimenneet "Nowhere Manin" erääksi Lennonin parhaista töistä Beatlesin 1960-luvun puolivälin tuotannossa.


title: Max Wärn

text: Max Wärn (s. 10. kesäkuuta 1988 Helsinki) on suomalainen jääkiekkoilija, joka pelaa KHL-liigan Jokereissa. Hän on pelipaikaltaan vasen laitahyökkääjä, mutta Wärn osaa pelata myös keskellä. Häntä on luonnehdittu pelityyliltään voimahyökkääjäksi.


title: Max Wärn

text: Wärn on Helsingin IFK:n kasvatti. Hän aloitti jääkiekon viisivuotiaana Calle Branderin kiekkokoulussa. Wärn voitti HIFK:ssa B-nuorten Suomenmestaruuden vuonna 2005. Dallas Stars varasi hänet viidennellä kierroksella 150. pelaajana . Wärn nostettiin HIFK:n SM-liigarinkiin kaudeksi 2006–2007, joka jäi kuitenkin hyvin lyhyeksi loukkaantumisen takia. Hän pelasi A-nuorten runkosarjassa vain 13 ottelua, mutta toipui kevätkaudella ja oli kevään 2007 pudostuspeleissä HIFK:n paras pistemies tehoilla 4+6=10. Wärn voitti kauden päätteeksi A-nuorten SM-pronssia. Hän pelasi kauden aikana myös yhden SM-liigaottelun.


title: Max Wärn

text: Kausi 2007–2008 oli Wärnin tulokaskausi SM-liigassa. Hän pelasi yhteensä 27 runkosarjaottelua ilman tehopisteitä ja keräten kuusi jäähyminuuttia. Otteluistaan neljä Wärn pelasi lainalla Hämeenlinnan Pallokerhossa ennen maajoukkuetaukoa marras-joulukuun vaihteessa 2007. Hän pelasi kuitenkin ison osan kaudestaan myös Mestiksessä alle 20-vuotiaiden maajoukkueessa ja Kiekko-Vantaassa sekä HIFK:n A-nuorissa.


title: Max Wärn

text: Wärn murtautui HIFK:n kokoonpanoon kaudella 2008–2009, jolloin hän pelasi 51 runkosarjaottelua tehopistein 5+11=16. SM-liigauransa avausmaalin Wärn teki 22. tammikuuta 2009 vieraissa Espoo Bluesia vastaan. Hänet palkittiin ottelun "Ilta-Sanomien" kahden tähden tähtipelaajana. Wärn ei tehnyt syyskaudella kovin paljon tehopisteitä, mutta tulosta alkoi tulla kevätkaudella, kun hän pääsi pelaamaan HIFK:n ykkösketjussa Kim Hirschovitsin ja Ilkka Pikkaraisen rinnalla. Huhtikuussa 2009 Wärn teki kaksivuotisen jatkosopimuksen HIFK:n kanssa. Hän voitti Suomenmestaruuden keväällä 2011.


title: Max Wärn

text: Huhtikuussa 2011 Wärn teki kaksivuotisen sopimuksen Pelicansin kanssa. Hän siirtyi joukkueeseen Wärniä HIFK:ssa valmentaneen Kari Jalosen vanavedessä hakemaan lisävastuuta. Jalonen siirtyi kuitenkin ennen kauden 2011–2012 alkua KHL:ään. Wärn pelasi kuitenkin Kai Suikkasen alaisuudessa pirteän syyskauden. Hän kuitenkin loukkaantui marraskuussa 2011 ja Wärn palasi kaukaloihin helmikuussa 2012. Kevätkaudella hänen tehonsa jäivät vähäiseksi ja Wärnin rooli pieneni kevätkaudella. Hänen rikkonainen kautensa pilasi lopulta läpimurron. Wärn onnistui maalinteossa syyskauden jälkeen ensimmäisen kerran vasta toisessa välieräottelussa 5. huhtikuuta 2012 vieraissa Espoo Bluesia vastaan. Hän voitti kauden päätteeksi SM-hopeaa.


title: Max Wärn

text: Wärn ei pelannut toista sopimuskauttaan Pelicansissa, vaan siirtyi suuremman roolin perässä kaksivuotisella sopimuksella JYPiin kaudeksi 2012–2013. Hän teki runkosarjassa 46 ottelussa vain 12 tehopistettä, mutta voitti joukkueen sisäisen piste- ja maalipörssin kevään 2013 pudotuspeleissä tehoilla 4+4=8. Wärn voitti kauden päätteeksi SM-pronssia. Kaudella 2013–2014 hän rikkoi SM-liigan yhden kauden piste-ennätyksensä tehoilla 14+21=35, joilla Wärn oli JYPin kolmanneksi paras pistemies. Hän pelasi vahvasti varsinkin syyskaudella, mutta Wärnin kevätkausi jäi kuitenkin tehottomammaksi ja hänen otteissaan näkyi myös yliyrittämistä. European Trophy -turnauksessa Wärn oli JYPin paras maalintekijä tehtyään alkulohkossa ja pudotuspeleissä yhteensä seitsemän osumaa. Turnaus päättyi mestaruuteen.


title: Max Wärn

text: Kaudeksi 2014–2015 Wärn siirtyi vuoden mittaisella sopimuksella KHL:n laajennusjoukkue HK Sotšiin. Hän jakoi pudotuspeleissä joukkueen sisäisen tehotilaston voiton Roman Derljukin kanssa lukemalla +1. Toukokuussa 2015 Wärn teki Sotšin kanssa kaksivuotisen jatkosopimuksen. Kauden 2015–2016 jälkeen, maaliskuussa 2016 hänen sopimuksensa kuitenkin purettiin. Wärn siirtyi kaudeksi 2016–2017 KHL:n kiinalaisen laajennusjoukkue Kunlun Red Starin riveihin.


title: Max Wärn

text: Wärn siirtyi kaudeksi 2017–2018 kaksivuotisella sopimuksella Ruotsin SHL-liigan HV71:een. Lokakuussa 2018 hän siirtyi loppukauden 2018–2019 kattavalla sopimuksella KHL-joukkue Jokereihin oltuaan alkukauden ilman sopimusta.


title: Max Wärn

text: Wärn pelasi alle 20-vuotiaiden MM-kilpailuissa vuonna 2008 sekä alle 18-vuotiaiden MM-kilpailuissa vuosina 2005 ja 2006, joista jälkimmäinen turnaus päättyi hopeaan. Hän toimi siinä Suomen varakapteenina. Vuoden 2005 turnauksessa Wärn palkittiin Saksaa vastaan pelatun alkulohkon ottelun päätteeksi Suomen ottelun parhaana pelaajana. Hän on toiminut myös alle 17-vuotiaiden maajoukkueen kapteenina.


title: Max Wärn

text: Suomen A-maajoukkueessa Wärn on pelannut 16 ottelua tehopistein 1+3=4. Hän teki A-maajoukkuedebyyttinsä 2. huhtikuuta 2009 Budapestissä Unkaria vastaan. Wärnin ensimmäinen A-maajoukkuemaali syntyi Euro Hockey Challengessa 8. huhtikuuta 2016 Turun HK Areenalla Slovakiaa vastaan. Hän putosi lopulta viimeisten joukossa vuoden 2016 MM-kisajoukkueesta.


title: Max Wärn

text: Wärnin isoveli Jon on pelannut myös jääkiekkoa.


title: Apostolic United Brethren

text: Apostolic United Brethren (lyhenne AUB) on myöhempien aikojen pyhien liikkeeseen kuuluva uskonnollinen yhteisö. Toisin kuin suurin mormonistinen yhteisö, Suomessakin toimiva Myöhempien aikojen pyhien Jeesuksen Kristuksen kirkko eli MAP-kirkko, AUB harjoittaa edelleenkin profeetta Joseph Smithin opettamaa moniavioisuutta. AUB omistaa 1990-luvulta lähtien temppelin Ozumbassa, Meksikossa, noin 50 kilometriä Méxicosta etelään. 1980-luvulta saakka AUB:llä on ollut myös toiminnassa oleva "Endowment House" Utahissa. Sekä temppelissä että Endowment Housessa toimitetaan endaumenttitoimituksia kirkon vanhan, Nauvoon ajalta peräisin olevan mallin mukaan.


title: Apostolic United Brethren

text: Yhteisön jäsenet käyttävät itsestään harvoin nimitystä "Apostolic United Brethren". He kutsuvat yhteisöä yleensä "työksi", "pappeudeksi" tai "ryhmäksi".


title: Apostolic United Brethren

text: AUB:n jäsenmäärä liikkunee 5 000 ja 8 000 jäsenen välillä. Suurin osa jäsenistä asuu Utahissa tai Meksikossa. Kirkon päämaja sijaitsee Bluffdalessa, Utahissa, jossa kirkolla on oma koulu, hallintorakennus ja arkisto sekä urheiluhalli ja kenttä. Liikkeen yhteisöjä toimii myös Utahin Rocky Ridgessä, Harvest Havenissä, Cedar Cityssä ja Granitessa, Montanan Pinedalessa, Wyomingin Lovellissa, Missourin Humansvillessä ja Meksikon Ozumbassa.


title: Apostolic United Brethren

text: AUB:llä on vähintään kolme yksityiskoulua, lisäksi monet vanhemmat opettavat lapsiaan kotona.


title: Apostolic United Brethren

text: Osa AUB:n jäsenistä kuuluu myös MAP-kirkkoon ja pitää jäsenyytensä AUB:ssä salassa. Kuuluminen moniavioisuutta kannattavaan yhteisöön on nimittäin erottamisperuste MAP-kirkosta. Toisin kuin suurin osa mormonien moniavioisuutta kannattavista nk. fundamentalistiryhmittymistä, AUB ei suoraan tuomitse MAP-kirkkoa vääräksi tai kadotetuksi. Sen mukaan MAP-kirkko täyttää edelleenkin Jumalan sille antamaa tehtävää, kun sen lähetyssaarnaajat levittävät maailmalle Mormonin kirjaa ja kertovat palautetusta evankeliumista ja kun kirkon jäsenet tekevät sukututkimustyötä ja tekevät edesmenneiden omaistensa puolesta sijaistoimituksia, jotka tuovat heille pelastuksen. AUB kuitenkin katsoo, että MAP-kirkko ja sen johtavat ovat luopuneet evankeliumin täyteydestä luopuessaan moniavioisuuden noudattamisesta.


title: Apostolic United Brethren

text: AUB uskoo MAP-kirkon lailla Jumalan Joseph Smithin kautta palauttamaan pappeuteen ja sen valtuuteen. Kirkon organisaatio muistuttaa pitkälti MAP-kirkon vastaavaa. Kirkkoa johtaa pappeuden presidentti, ja hänen apunaan toimii pappien neuvosto, johon myös presidentti kuuluu. Sen alapuolella on seitsenkymmenten johtajat, johtavat ylipapit ja vanhimmat sekä Aaronin pappeuden johtajat. Lisäksi kirkossa toimii naisten Apuyhdistys, nuorten miesten ja nuorten naisten järjestöt, pyhäkoulut ja partio. Paikallistasolla yhteisöjä johtavat piispat neuvonantajineen.


title: Apostolic United Brethren

text: AUB tunnustaa Joseph Smithin laatimat uskonkappaleet oppinsa autoritatiiviseksi ilmaukseksi. Niiden mukaan kirkko uskoo siis Raamattuun ja Mormonin kirjaan opin lähteinä, Kristuksen sovitustyöhön ja "evankeliumin ensimmäisiin periaatteisiin" eli parannukseen, uskoon, kasteeseen ja konfirmaatioon pelastuksen ensi askeleina. Lisäksi se tunnustaa palautetun pappeuden valtuuden ja jatkuvan ilmoituksen.


title: Apostolic United Brethren

text: AUB tunnustaa Joseph Smithin vastaanottaman ilmoituksen moniavioisuudesta aidoksi ja noudattaa sitä edelleenkin. Lisäksi kirkko tunnustaa Brigham Youngin aikoinaan opettamaa Aadam-Jumala -oppia, jonka mukaan ihmiskunnan kantaisä Aadam on Jumala. MAP-kirkko ei nykyään tunnusta tätä oppia. Käytännön elämässä AUB:n jäsenet noudattavat Smithin aikoinaan opettamaan "pyhityksen lakia" eli omaisuuden yhteyttä. Käytännössä suurin osa liikkeen jäsenistä elää kommuuneissa, joissa omaisuus on yhteistä ja jäsenet asuvat yhteisössä.


title: Apostolic United Brethren

text: Lasten pahoinpitelyä, avioliitossa tapahtuvaa seksuaalista pakottamista ja raiskausta sekä insestiä pidetään liikkeessä synteinä. Niihin syyllistyneet voidaan erottaa kirkon jäsenyydestä. Tällaisten tekojen uhreja kehotetaan ilmaisemaan asia poliisiviranomaisille.


title: Apostolic United Brethren

text: AUB:n käsitys omasta asemastaan perustuu nk. vuoden 1886 tapaamiseen. Kysymyksessä on MAP-kirkon kolmannen presidentin John Taylorin syyskuussa 1886 järjestämä salainen tapaaminen eräiden kirkon korkeiden auktoriteettien kanssa. Kokoukseen osallistuneiden John W. ja Lorin Woolleyn mukaan presidentti Taylor ilmaisi tässä kokouksessa, että Yhdysvaltojen hallituksen painostus kirkon johtoa kohtaan oli saanut sellaiset mittasuhteet, että kirkon oli luultavasti luovuttava moniavioisuuden julkisesta toimeenpanosta (näin tapahtuikin vuonna 1890). Woolleyn mukaan Taylor oli kuitenkin saanut profeetta Joseph Smithiltä ja Jeesukselta Kristukselta ilmoituksen, jonka mukaan pienten mormoniryhmittymien oli edelleenkin noudatettava moniavioisuuden periaatetta salassa. Woolleyt tulkitsivat tämän kokouksen kirkon johtajien antamaksi epäsuoraksi kehotukseksi jatkaa moniavioisten liittojen solmimista salassa. MAP-kirkon johto kiistää jyrkästi tällaisen kokouksen koskaan tapahtuneenkaan.


title: Apostolic United Brethren

text: AUB:n jäsenet katsovat siis pitävänsä elossa Joseph Smithin aikoinaan opettamia uskontotuuksia ja hänen elämäntapaansa. Yhteisön jäsenet mieltävät kuuluvansa eräänlaiseen pieneen, Jumalalle uskolliseen "pyhään jäännökseen", joka elää maan päällä Jumalan lakien mukaan ja Jumalalle uskollisena.


title: Apostolic United Brethren

text: 1950-luvulle asti moniavioisuutta harjoittaneet mormonifundamentalistit olivat löyhästi yhteenliittynyt, mutta kuitenkin yksi ryhmä. Kun edeltäjiään jonkin verran vapaamielisempi Rulon C. Allred nousi yhteisön johtoon 1951, erosivat konservatiivisemmat fundamentalistit kuitenkin omaksi ryhmäkseen nimellä Fundamentalistinen myöhempien aikojen pyhien Jeesuksen Kristuksen kirkko.


title: Apostolic United Brethren

text: Vuonna 1977 Rulon C. Allred joutui salamurhan kohteeksi. Erään toisen fundamentalistisen yhteisön, "Jumalan Karitsan kirkon" johtaja Ervil LeBaron lähetti Rena Chynowethin surmaamaan kilpailijansa Allredin. Tämän jälkeen hänen veljensä Owen Allred johti yhteisöä vuoteen 2005. Nykyään AUB:n johdossa on J. LaMoine Jenson.


title: Ludvig II (keisari)

text: Ludvig II (n. 825 – 875) oli Pyhän saksalais-roomalaisen keisarikunnan keisari vuodesta 855 kuolemaansa asti. Hän oli Lotharingian kuninkaan Lothar I:n poika, ja tämä puolestaan oli yksi frankkien kuninkaan Ludvig Hurskaan kolmesta pojasta.


title: Ludvig II (keisari)

text: Ludvig sai Italian valtaansa 839, mutta muutti maahan ja kruunattiin vasta 844. Hän pyysi tulla siunatuksi keisariksi, mutta pyyntö hylättiin aluksi. Keskiajalla kuningas sai keisarin tittelin vasta paavin kruunauksella Roomassa. Vuonna 850 paavi Pyhä Leo IV suostui siunaamaan Lydvigin keisariksi. Hän haali valtaa Italian ruhtinailta avioliiton, sortaretkien ja liittolaissopimusten kautta. Vuonna 855, isänsä kuoltua, hän julistautui koko Italian yksinvaltiaaksi.


title: Ludvig II (keisari)

text: Ludvigilla oli tärkeä osa arabien torjumisessa, kun nämä yrittivät valloittaa Italiaa.


title: Ludvig II (keisari)

text: Ludvig ei ollut tyytyväinen isänsä eikä isoisänsä perinnön jakoon, ja juonitteli ja soti velijään ja setiään vastaan. Koska hän eli pitempään kuin veljensä, hän peri lopulta näidenkin osuudet.


title: Mitä maksaa?

text: Mitä maksaa? on vuosina 1998–2000 Nelosella esitetty tietokilpailuohjelma, joka perustui yhdysvaltalaiseen televisioformaattiin "The Price Is Right". Ohjelmaa juonsi Petri Liski.


title: Mitä maksaa?

text: Jokaisessa jaksossa oli neljä kilpailijaa, joiden eteen tuotiin tuotteita, joiden hinnat heidän piti arvata. Oikein tai lähimmäksi arvannut kilpailija sai pisteen. Se, jolla oli ohjelman lopuksi eniten pisteitä, pääsi finaaliin, jossa oli kaksi pääpalkintovaihtoehtoa. Kilpailijan piti arvata niiden hinta, ja voittaja sai palkinnoksi sen tuotteen, jonka hinta osui lähemmäksi. Jos esimerkiksi pääpalkintoina on 5 500 markan stereot tai 8 000 markan moottoripyörä, ja kilpailija arvaa moottoripyörän hinnaksi 7 000 markkaa ja stereoiden hinnaksi 2 500 markkaa, niin lopulta hän voittaa moottoripyörän, sillä moottoripyörän oletettu hinta oli lähempänä oikeaa hintaa kuin stereoilla. Pääpalkintona oli yleensä uusi auto tai ulkomaanmatka.


title: Michael Paré

text: Michael Kevin Paré (s. 9. lokakuuta 1958 Brooklyn, New York) on yhdysvaltalainen näyttelijä. Hänet palkittiin vuonna 2007 Esteponan kansainvälisen kauhu- ja fantasiaelokuvajuhlissa Stone Unicorn -palkinnolla elokuvasta "Teurastaja".


title: Michael Paré

text: Michael syntyi Brooklynissä lokakuussa 1958 ja hänen perheeseensä kuului kuusi siskoa ja kolme veljeä. Hänen isänsä Francis Paré kuoli leukemiaan Michaelin ollessa viisivuotias, minkä seurauksena hänen äitinsä joutui pitämään huolen suuresta perheestä. Michaelin isällä oli kanadanranskalaisia sukujuuria ja äidillään irlantilaisia sukujuuria. High schoolissa Paré oli hyvä urheilussa ja mukana koulunsa painijoukkueessa. Hän opiskeli ensin keittiömestariksi ravintolainstituutissa ja teki töitä hetken aikaa uudessa ammatissaan ennen siirtymistään malliksi. Sitä kautta Parén ura näyttelijänä sai alkunsa, kun roolittaja-agentti Joyce Selznick huomasi hänen lahjansa. Pian Paré opiskeli näyttelemistä Uta Hagenin alaisuudessa.


title: Michael Paré

text: Parén uran sai alkunsa vuonna 1981, kun hän esiintyi ensimmäisessä televisiosarjassaan "The Greatest American Hero". Myöhemmin hän tuli tunnetuksi vuosina 1983 ja 1984 elokuvista "Eddie and the Cruisers" ja "Streets of Fire – liekehtivät kadut".


title: Michael Paré

text: Paré on uransa aikana esiintynyt enimmäkseen b-luokan elokuvissa. Hän teki myös ensimmäisen televisiosarjansa jälkeen muutamia esiintymisiä televisiosarjoissa 1980- ja 2000-luvuilla muun muassa poliisisarjassa "Houston Knights" ja tieteissarjassa "Starhunter". Vuonna 1989 hän esiintyi "Eddie and the Cruisersin" jatko-osassa "Eddie Lives!" Omien sanojensa mukaan hän suostui jatko-osaan, koska se oli hänen menestynein elokuvansa. Häntä pyydettiin esiintymään "Rankaisija"-elokuvan päärooliin, mutta hän kieltäytyi roolista, joka meni sittemmin Dolph Lundgrenille. 1990-luvulla Paré esiintyi enimmäkseen suoraan videolle julkaistuissa tieteis- ja toimintaelokuvissa. Hänellä oli muun muassa päärooli Roland Emmerichin ohjaamassa elokuvassa "Rangaistussiirtola Moon 44" (1990). Paré esiintyi myös pääosassa Michael Ironsiden kanssa elokuvassa "Point of Impact" (1993) ja Gary Buseyn kanssa elokuvassa "Armoton ase" (1994).


title: Michael Paré

text: 2000-luvulla Paré esiintyi enimmäkseen fantasia- ja kauhuelokuvissa. Hänellä oli myös päärooli toimintalokuvassa "Direct Contact" (2009), jossa hän esiintyi yhdessä Dolph Lundgrenin kanssa. Lisäksi Paré esiintyi neljässä Uwe Bollin ohjaamissa elokuvissa "BloodRayne" (2005), "Teurastaja" (2007), "" (2007) ja "Far Cry" (2008). Syyskuussa 2007 Paré palkittiin "Teurastaja"-elokuvasta Stone Unicorn -palkinnolla parhaana näyttelijänä Esteponan elokuvajuhlilla. Hänet palkittiin samassa tilaisuudessa myös Jury-palkinnolla elämäntyöstään fantasia- ja kauhuelokuvissa. Paré esiintyi myös Albert Pyunin ohjaamassa epävirallisessa Streets of Fire jatko-osassa Road to Hell.


title: Michael Paré

text: 2010-luvun Paré aloitti esiintymällä sivuroolissa Kevin Sorbon kanssa elokuvassa "Tales of an Ancient Empire" (2010). Sittemmin hänellä oli jälleen sivurooli Uwe Bollin ohjaamassa elokuvassa "" (2010). Lisäksi Paré esitti yksityisetsivää Matthew McConaugheyn ja Marisa Tomein tähdittämässä elokuvassa "The Lincoln Lawyer – Oikeuden palvelija" (2011). Paré vieraili myös "House"-televisiosarjan kahdeksannen tuotantokauden avausjaksossa. Vuoden 2012 aikana Paré esiintyi "Tuhon kuilun" uusintafilmatisoinnissa "The Philadelphia Experiment", jonka tarina on nykyaikaistettu. Toisin kuin alkuperäisessä elokuvassa, Paré esiintyi tällä kertaa roiston roolissa. Lisäksi hän esiintyi yhdessä Steven Seagalin ja Steve Austinin kanssa vankilaan sijoittuvassa elokuvassa "Maximum Conviction". Sittemmin elokuussa 2012 "Road to Hell" esitettiin uudelleen teatterissa PollyGrind-elokuvajuhlilla, joilla Paré palkittiin parhaana näyttelijänä.


title: Michael Paré

text: Paré on ollut kolme kertaa naimisissa ja hänellä on yksi lapsi nykyisen vaimonsa Marjolein kanssa. He ovat olleet naimisissa vuodesta 1992 lähtien.


title: Svanetian kansannousu

text: Svanetian kansannousu oli vuonna 1921 tapahtunut epäonnistunut kapina vastaperustettua bolševikkihallintoa vastaan Georgiassa.


title: Svanetian kansannousu

text: Kansannousu sai alkunsa Svanetiassa, Länsi-Georgian vuoristoprovinssissa, pian sen jälkeen, kun puna-armeija oli hyökännyt Georgiaan ja Georgian sosialistinen neuvostotasavalta oli perustettu (helmi–maaliskuussa 1921). Ensimmäiset levottomuudet paikallisten keskuudessa syntyivät jo toukokuussa 1921 ja kehittyivät nopeasti aseelliseksi kapinaksi maan erittäin epäsuosittua bolševikkihallitusta, Georgian vallankumouskomiteaa vastaan. Mosostr Dadeškelianin, Nestor Gardapkhadzen ja Bidzina Pirvelin johtamat sissijoukot riisuivat Svanetian puna-armeijan yksiköt aseista syyskuussa ja käynnistivät valmistelut marssille Kutaisiin, Georgian toiseksi suurimpaan kaupunkiin. Vallankumouskomitea, joka joutui kohtaamaan maanlaajuisen kansannousun ja sisällissodan mahdollisuuden, määräsi 7. lokakuuta 1921 muodostettavaksi erikoisia rangaistuserillisosastoja kamppailemaan "poliittisiksi maantierosvoiksi" leimattuja taistelijoita vastaan. 15. marraskuuta 1921 neuvostovirkamiehet raportoivat Svanetian kapinallisten määräksi 1 600, ja että heidän toimiaan koordinoi Georgian kansallisdemokraattinen puolue, jolla oli yhteyksiä Tbilisissä päämajaansa pitävään menševikkijärjestöön.


title: Svanetian kansannousu

text: Taistelu Svanetiassa jatkui kuuden kuukauden ajan, mutta neuvostojoukot onnistuivat estämään kapinan leviämisen viereisille alueille. Vuoden 1921 joulukuun loppuun mennessä uudet puna-armeijan vahvistusjoukot murskasivat kapinan. Kansannousun johtajat teloitettiin ja alueella käynnistettiin rankkoja sortotoimenpiteitä. Svanetian kapinan epäonnistuminen pakotti Georgian tärkeimmät oppositiopuolueet lähempään yhteistyöhön keskenään. Yhteistyö kulminoitui lopulta yleiseen neuvostovastaiseen kapinaan elokuussa 1924.


title: Freddy Krueger

text: Frederick Charles ”Freddy” Krueger on "Painajainen Elm Streetillä" -kauhuelokuvasarjan kuvitteellinen sarjamurhaaja, joka oli aikojaan lastenmurhaaja, mutta hän kuoli tulipalossa ja muuttui tämän jälkeen painajaisdemoniksi. Hänellä on yliluonolinen kyky tappaa uhrinsa näiden painajaisissa. Freddy tunnetaan hyvin aseena käyttämästään hanskasta, jossa on neljä veistä ”kynsinä”. Hahmon luonut Wes Craven nimesi hahmon lapsuusajan kiusaajansa mukaan. Hän käytti Freddyn murhien innoituksena omia painajaisiaan. Freddy esiintyy jokaisessa "Painajainen Elm Streetillä" -elokuvassa.


title: Freddy Krueger

text: Amanda Krueger oli Freddyn äiti ja nunna. Amanda jäi 19-vuotiaana loukkuun vanhaan tehtaaseen, jossa pidettiin mielipuolia. He raiskasivat ja piinasivat Amandaa ja kun tämä kuukausien päästä löydettiin, hän oli raskaana. Pian Freddyn synnyttyä Amanda antoi hänet adoptoitavaksi ja oletetaan, että hän teki itsemurhan. Tämä mainitaan viidennessä elokuvassa. Amanda nähdään kuitenkin jo kolmannessa osassa.


title: Freddy Krueger

text: Freddy Krueger oli aikuisena lastenmurhaaja, joka tappoi kymmeniä lapsia. Springwoodin kaupungissa, jossa asui. Hän oli myös töissä voimalaitoksella. Freddy rakasti pikkutytöillä leikittelyä ja kokosi leikekirjaa kaikista tappamistaan lapsista. Freddyllä oli vaimo Loretta Krueger ja tytär Katherine. Loretta sai tietää miehensä puuhista, jolloin Freddy raivostuneena kuristi hänet Katherinen silmien edessä. Freddy jäi kuitenkin kiinni teoistaan ja hänet pidätettiin. Katherine adoptoitiin ja hänet nimettiin Maggieksi.


title: Freddy Krueger

text: Freddyn pidätyksen yhteydessä paperitöitä ei kuitenkaan tehty kunnolla, joten hän pääsi vapaaksi. Surmattujen lasten vanhemmat raivostuivat ja etsivät Freddyn käsiinsä, levittivät tämän taloon bensiiniä ja sytyttivät sen tuleen Freddyn ollessa sisällä. Tuolloin kolme unidemonia tulivat tarjouksineen; Freddy saisi voiman päästä nuorten uniin ja tehdä painajaisista totta.


title: Freddy Krueger

text: Freddyn tuntomerkit ovat punavihreä villapaita, tummanruskea hattu, koko ruumiin peittävät palovammat ja hanska, jossa on neljä veistä kynsinä.


title: Freddy Krueger

text: Elokuvassa "Freddy vs. Jason" Freddy kohtaa "Perjantai 13." -elokuvien Jason Voorheesin. Freddy on kuollut ja unohdettu, eikä hän tämän vuoksi voi enää tunkeutua nuorten painajaisiin ja tappaa näitä, sillä kukaan ei muista häntä. Tullakseen jälleen pelätyksi hän tarvitsee apua toiselta sarjamurhaajalta. Freddy kääntyy Jasonin puoleen ja lähettää tämän Elm Streetille tappamaan, jotta teinit uskoisivat sen olevan Freddyn tekosia. Pian selviää, ettei Jasonilla ole aikomusta poistua vaan saalistaa itse teinejä. Sarjamurhaajien välille syntyy taistelu, joka huipentuu Jasonin majapaikalle Camp Crystal Lakelle. Kamppailu jää ratkaisematta, sillä Jason jää taistelusta henkiin, mutta ei ole varmaa onko Freddy kuollut. Elokuvalle on tehty epävirallinen jatko-osa sarjakuvan muodossa, jossa Freddy ei taistele pelkästään Jasonia vastaan vaan myös "Evil Dead" -trilogian Ashia vastaan.


title: Freddy Krueger

text:
Painajainen Elm Streetillä -elokuvan uudelleenfilmatisoidussa versiossa, Freddy Krueger oli lastentarhan puutarhuri joka leikki muiden lasten kanssa. Mutta kun viisivuotiaat lapset kertoivat vanhemmilleen, mitä tekivät Freddyn kanssa, he luulivat että Freddy oli tehnyt heille jotain pahaa. Vanhemmat jahtasivat Freddy Kruegeria, vaikka Freddy sanoi että ei ollut tehnyt mitään. Niin siitä huolimatta he polttivat varaston. Freddy juoksi palaneena ja kuoli. Freddy kuitenkin jäi jotenkin henkiin unimaailmassa ja alkoi kostaa vanhemmille tappamalla heidän lapsensa teini iässä. Freddyn vaatteet ovat samat kuin edellisissä elokuvissa ja hänellä on sama hanska, jossa on neljä veistä kynsinä, mutta kasvot muistuttavat aitoa palanutta ihmistä.
Freddy tappaa uhrinsa näiden painajaisissa, ja saa voimansa näiden pelosta. Unissa Freddy on lähes kuolematon ja pystyy tekemään lähes mitä tahansa. Hänet voi kuitenkin vetää unesta todellisuuteen, pitämällä hänestä kiinni samalla kun herää. Joutuessaan oikeaan maailmaan Freddy on haavoittuvainen ja hänellä on normaalin ihmisen voimat. Neljännen elokuvan mukaan Freddy vie uhriensa sielut (ensimmäisissä elokuvissa tätä ei mainita, joskin kolmannessa elokuvassa vihjataan tähän) mutta nämä on kuitenkin mahdollista vapauttaa.


title: Freddy Krueger

text: Freddy Krueger esiintyy pelattavana hahmona vuoden 2011 "Mortal Kombat" -pelin DLC-versiossa.


title: Freddy Krueger

text: Freddyä näyttelee Robert Englund kaikissa muissa paitsi vuoden 2010 elokuvassa, jossa hahmoa esittää Jackie Earle Haley. Englund huomioitiin roolistaan Freddy Kruegerina kahdella Saturn-ehdokkuudella vuosina 1988 ja 1990, elokuvista "Painajainen Elm Streetillä 3 – Unien soturit" ja "Painajainen Elm Streetillä 4 – Unien valtias".


title: Freddy Krueger

text: Lisäksi Robert Englund juonsi vuosina 1988–1990 televisiosarjaa "Freddy’s Nightmares", jossa hän esittää Freddy Krueger -hahmoa. Ohjelmaa esitettiin kaiken kaikkiaan 44 jaksoa, ja sarjaa on esitetty myös Suomessa.


title: Freddy Krueger

text: Elokuvat, joissa Freddy Krueger esiintyy:


title: M/S TransPaper

text: M/S TransPaper () on ruotsalaisen Rederi AB Transatlanticin omistuksessa oleva ro-ro-alus. Nykyisin alus kuljettaa suomalais-ruotsalaisen metsäteollisuusyritys Stora Enson tuotteita, reitillä Kemi–Oulu–Göteborg. Alus on rakennettu vuonna 2006 Aker Yardsin Rauman telakalla. "TransPaper" on rekisteröity Ruotsin lipun alle ja sen kotisatama on Skärhamn.


title: M/S TransPaper

text: TransPaperin sisaraluksia ovat M/S TransPulp ja M/S TransTimber.


title: M/S TransPaper

text: Aluksen runko rakennettiin Aker Wismarin telakalla Saksassa. Kesäkuussa 2006 alus sai nimen, kun Stora Enson silloisen toimitusjohtajan, Jukka Härmälän puoliso Marjatta Härmälä kastoi laivan Raumalla. 18. elokuuta 2006 alus luovutettiin Baltic Container Shippingin (Rederi AB Transatlantic) omistukseen. Tämän jälkeen Rederi AB Transatlantic alkoi kuljettaa Stora Enson tuotteita TransPaperilla sen nykyisellä reitillään.


title: Ylä-Baijeri

text: Ylä-Baijeri () on yksi saksalaisen Baijerin osavaltion seitsemästä hallintopiiristä (). Se sijaitsee eteläisen Baijerin alueella ja sen keskuskaupunki on München. Siellä on arviolta 4 588 944 ja sen pinta-ala on 17 530 neliökilometriä.


title: Ylä-Baijeri

text: Hallintopiiri on jaettu 20 piirikuntaan () ja kolmeen niin kutsuttuun piirivapaaseen kaupunkiin (). Piirivapaita eli piirikuntiin kuulumattomia kaupunkeja Ylä-Baijerissa ovat Ingolstadt, München ja Rosenheim.


title: Ala-Baijeri

text: Ala-Baijeri () on yksi saksalaisen Baijerin osavaltion seitsemästä hallintopiiristä (). Se sijaitsee itäisen Baijerin alueella ja sen keskuskaupunki on Landshut. Sen pinta-ala on 10 329 neliökilometriä ja siellä on arviolta 1 212 119 asukasta (vuonna 2015).


title: Ala-Baijeri

text: Ala-Baijerin hallintopiiri on jaettu yhdeksään piirikuntaan () ja kolmeen piirivapaaseen kaupunkiin (). Piirivapaita eli piirikuntiin kuulumattomia kaupunkeja Ala-Baijerissa ovat Landshut, Passau ja Straubing.


title: Oberpfalz

text: Oberpfalz on yksi saksalaisen Baijerin osavaltion hallintopiireistä (). Se sijaitsee itäisen Baijerin alueella ja sen keskuskaupunkina toimii Regensburg. Siellä on arviolta 1 092 339 asukasta (vuonna 2015) ja sen pinta-ala on 9 690 neliökilometriä.


title: Oberpfalz

text: Oberpfalzin hallintopiiri on jaettu seitsemään piirikuntaan () ja kolmeen niin kutsuttuun piirivapaaseen kaupunkiin (). Piirivapaita eli piirikuntiin kuulumattomia kaupunkeja Oberpfalzissa ovat Amberg, Regensburg ja Weiden in der Oberpfalz.


title: Upseerin kosto

text: Upseerin kosto () on vuonna 1986 ensi-iltansa saanut yhdysvaltalainen toimintaelokuva. Elokuva sai ensi-iltansa poikkeuksellisesti ensimmäisenä Ranskassa 1986 ja Yhdysvalloissa 1987. Elokuvan on tuottanut, käsikirjoittanut ja ohjannut Craig T. Rumar. Pääosia esittävät Michael Paré ja Tawny Kitaen.


title: Upseerin kosto

text: Scott Youngblood on merijalkaväen ylpeys, joka on huippuunsa harjoitettu kersantti. Kun hän kuulee sisarensa olevan pulassa ja sekaantuneena huumediilereihin Dutchiin ja Silkeen, Scott matkaa Espanjaan pelastaakseen siskonsa. Paikan päällä hän kuitenkin saa kuulla siskonsa olevan jo kuollut. Yksin Madridin kaduilla Scott löytää itselleen apurin Jaken, jonka kanssa hän päättää etsiä siskonsa murhaajat käsiinsä. Sillä välin Dutch ja Silke jatkavat mallitoimiston huijaustaan ja saavat uudeksi asiakkaakseen Virginian. Scott kuitenkin pelastaa naisen huijausyritykseltä ja hakee samalla kostoa murhaajille.


title: Upseerin kosto

text: "Video-oppaassa" vuodelta 1994 Markku Salmi sanoo "Upseerin kostoa" surkeaksi b-luokan actioniksi ja antaa sille 1–5 tähden sijasta pommin, mikä vastaa sanallista arviota ”täysin epäonnistunut tekele”. "VideoHound’s Golden Movie Retriever" antaa elokuvalle puolitoista tähteä neljästä.


title: Oberfranken

text: Oberfranken on yksi saksalaisen Baijerin osavaltion seitsemästä hallintopiiristä (). Se sijaitsee pohjoisen Baijerin alueella ja sen keskuskaupunkina toimii Bayreuth. Siellä on arviolta 1 059 358 asukasta (vuonna 2015) ja sen pinta-ala on 7 231 neliökilometriä.


title: Oberfranken

text: Oberfrankenin hallintopiiri on jaettu yhdeksään piirikuntaan () ja neljään piirivapaaseen kaupunkiin (). Piirivapaita eli piirikuntiin kuulumattomia kaupunkeja Oberfrankenissa ovat Bamberg, Bayreuth, Coburg ja Hof.


title: Unterfranken

text: Unterfranken on yksi saksalaisen Baijerin osavaltion seitsemästä hallintopiiristä (). Se sijaitsee pohjoisen Baijerin alueella ja sen keskuskaupunkina toimii Würzburg. Siellä on arviolta 1 306 048 asukasta (vuonna 2015) ja sen pinta-ala on 8 531 neliökilometriä.


title: Unterfranken

text: Unterfrankenin hallintopiiri on jaettu yhdeksään piirikuntaan () ja kolmeen piirivapaaseen kaupunkiin (). Piirivapaita eli piirikuntiin kuulumattomia kaupunkeja Unterfrankenissa ovat Aschaffenburg, Schweinfurt ja Würzburg.


title: Mittelfranken

text: Mittelfranken on yksi saksalaisen Baijerin osavaltion seitsemästä hallintopiiristä (). Se sijaitsee läntisen Baijerin alueella ja sen keskuskaupunkina toimii Ansbach. Siellä on arviolta 1 738 686 asukasta (vuonna 2015) ja sen pinta-ala on 7 245 neliökilometriä.


title: Mittelfranken

text: Mittelfrankenin hallintopiiri on jaettu seitsemään piirikuntaan () ja viiteen piirivapaaseen kaupunkiin (). Piirivapaita eli piirikuntiin kuulumattomia kaupunkeja Mittelfrankenissa ovat Ansbach, Erlangen, Fürth, Nürnberg ja Schwabach.


title: George W. Perkins

text: George W. Perkins on yhdysvaltalainen elokuva- ja televisiotuottaja. Vuodesta 2006 hän on tuottanut sarjaa "Täydelliset naiset" yhtenä päätuottajista.


title: George W. Perkins

text: 1980-luvulla hän tuotti elokuvia "Joystick" (1983), "Teen Wolf, eli ihmissusi teini-iässä" (1985), "Naisen kosto" ja "Kuka on Harry Crumb?" (1989).


title: George W. Perkins

text: 1990- ja 2000-luvuilla Perkins tuotti lähinnä televisioelokuvia. Lisäksi hän tuotti osittain elokuvan "Tuhannen tilanteen mies" vuonna 1997. Vuonna 2003 hän oli mukana tuottamassa lyhytikäistä trillerisarjaa "Threat Matrix", jossa pääosaa näytteli James Denton.


title: Schwabenin hallintopiiri

text: Schwabenin hallintopiiri on yksi saksalaisen Baijerin osavaltion seitsemästä hallintopiiristä (). Se sijaitsee lounaisen Baijerin alueella ja kattaa Schwabenin alueen Baijerin puoleisen itäosan. Hallintopiirin keskuskaupunkina toimii Augsburg. Hallintopiirissä on arviolta 1 846 020 asukasta (vuonna 2015) ja sen pinta-ala on 9 993 neliökilometriä.


title: Schwabenin hallintopiiri

text: Schwabenin hallintopiiri on jaettu kymmeneen piirikuntaan () ja neljään piirivapaaseen kaupunkiin (). Piirivapaita eli piirikuntiin kuulumattomia kaupunkeja Schwabenissa ovat Augsburg, Kaufbeuren, Kempten ja Memmingen.


title: Freiburgin hallintopiiri

text: Freiburgin hallintopiiri on yksi saksalaisen Baden-Württembergin osavaltion neljästä hallintopiiristä (). Se sijaitsee Baden-Württembergin lounaisessa osassa ja sen keskuskaupunkina toimii Freiburg im Breisgau. Hallintopiirin asukasluku on arviolta 2 224 535 (vuonna 2015) ja sen pinta-ala on 9 357 neliökilometriä.


title: Freiburgin hallintopiiri

text: Freiburgin hallintopiiri on jaettu yhdeksään piirikuntaan () ja yhteen piirittömään kaupunkiin. Hallintopiirin ainoa piiritön eli piirikuntaan kuulumaton kaupunki on sen keskuskaupunki Freiburg im Breisgau. Piirikunnat on puolestaan jaettu 301 kuntaan.


title: Karlsruhen hallintopiiri

text: Karlsruhen hallintopiiri on yksi saksalaisen Baden-Württembergin osavaltion neljästä hallintopiiristä. Se sijaitsee luoteisessa Baden-Württembergissä ja sen keskuskaupunkina toimii Karlsruhe. Hallintopiirin asukasluku on arviolta 2 761 977 (vuonna 2015) ja sen pinta-ala on 6 919 neliökilometriä.


title: Karlsruhen hallintopiiri

text: Karlsruhen hallintopiiri on jaettu seitsemään piirikuntaan ja viiteen kaupunkipiiriin. Hallintopiirin kaupunkipiirejä eli piirikuntiin kuulumattomia kaupunkeja ovat Baden-Baden, Heidelberg, Karlsruhe, Mannheim ja Pforzheim. Piirikunnat puolestaan on jaettu edelleen 211 kuntaan.


title: Stuttgartin hallintopiiri

text: Stuttgartin hallintopiiri on yksi saksalaisen Baden-Württembergin osavaltion neljästä hallintopiiristä (). Se sijaitsee koillisen Baden-Württembergin alueella ja sen keskuskaupunkina toimii Stuttgart. Siellä on arviolta 4 069 533 asukasta (vuonna 2015) ja sen pinta-ala on 10 558 neliökilometriä.


title: Stuttgartin hallintopiiri

text: Stuttgartin hallintopiiri on jaettu 11 piirikuntaan ja kahteen kaupunkipiiriin (). Hallintopiirin kaupunkipiirejä eli piirikuntiin kuulumattomia kaupunkeja ovat Heilbronn ja Stuttgart. Piirikunnat puolestaan on jaettu edelleen 343 kuntaan.


title: Karihaaran Visa

text: Karihaaran Visa on vuonna 1951 Kemissä perustettu urheilu- ja liikuntaseura. Seura keskittyy nykyään hiihto- ja vapaa-ajan urheiluun. Juniorijalkapalloilusta vastaa seuran erillinen yhdistys ja joukkue Visan Pallo.


title: Tübingenin hallintopiiri

text: Tübingenin hallintopiiri on yksi saksalaisen Baden-Württembergin osavaltion neljästä hallintopiiristä (). Se sijaitsee kaakkoisen Baden-Württembergin alueella ja sen keskuskaupunkina toimii Tübingen. Siellä on arviolta 1 823 573 asukasta (vuonna 2015) ja sen pinta-ala on 8 918 neliökilometriä.


title: Tübingenin hallintopiiri

text: Tübingenin hallintopiiri on jaettu kahdeksaan piirikuntaan () ja yhteen kaupunkipiiriin (). Hallintopiirin ainoa kaupunkipiiri eli piirikuntaan kuulumaton kaupunki on Ulm. Piirikunnat puolestaan on jaettu edelleen 255 kuntaan.


title: Dark World

text: Dark World on vuonna 2008 ensi-iltansa saanut yhdysvaltalainen jännityselokuva. Elokuvan ohjasi ja käsikirjoitti Zia Mojabi. Pääosaa esittivät Michael Paré ja Theresa Russell.


title: Dark World

text: Kyllästynyt LAPD etsivä Harry Boydin täytyy selvittää kadonneita henkilöitä yhdessä parinsa Bobin kanssa, ennen kuin hänen pomonsa allekirjoittaa Boydin eropaperit.


title: Jorma Tommila

text: Jorma Tommila (s. 1959) on suomalainen näyttelijä.


title: Jorma Tommila

text: Tommila kuului Jumalan teatteriin, joka koostui neljästä Teatterikorkeakoulun oppilaasta. Tommilalla ja myös Jumalan teatteriin kuuluneella ohjaaja-näyttelijä Jari Halosella on ollut useita yhteisprojekteja. Tommilan ensimmäiset pitkät elokuvat olivat Jari Halosen 1990-luvulla ohjaamat "Back to the USSR – takaisin Ryssiin", "Lipton Cockton in the Shadows of Sodoma" ja "Joulubileet", joista viimeksi mainitusta hän sai pääosan Jussi-palkinnon.


title: Jorma Tommila

text: 2000-kymmenluvun alkupuolella Tommila esitti useissa pitkissä elokuvissa rikollista. Olli Saarelan ohjaamassa "Bad Luck Lovessa" Tommilan esittämä päähenkilö Ali on antisankari. Elokuvissa "Raid" ja "Vares – yksityisetsivä" Tommilan roolina on sivuosassa oleva paatunut konna.


title: Seututie 116

text: Suitian tie eli seututie 116 on seututie, joka alkaa Lohjalta ja jatkuu aina Siuntion kirkolle asti. Tien varrella ovat muun muassa Munkkaan jätekeskus, Suitian kartano ja Helsingin yliopiston tutkimuskeskus. Tie päättyy risteykseen, josta pääsee yhdystietä 1130 pitkin Virkkalaan tai Espoon Kivenlahteen.


title: Red Skelton

text: Richard Bernard ”Red” Skelton (18. heinäkuuta 1913 – 17. syyskuuta 1997) oli yhdysvaltalainen koomikko.


title: Red Skelton

text: Vincennes’ssa, Indianassa syntyneen Skeltonin isä oli sirkusklovni, joka kuoli juuri ennen poikansa syntymää. Skelton itse esiintyi jo nuorena vaudevillessä ja sirkuksessa; myöhemmältä uraltaan hänet muistetaan televisiosta, elokuvista ja radiosta. Hän palveli toisessa maailmansodassa Euroopassa ja jatkoi radiouraansa palattuaan kotimaahansa.


title: Red Skelton

text: Skelton oli kolmesti naimisissa. Ensimmäinen puoliso oli Edna Marie Stilwell, jonka kanssa hän oli naimisissa 1930–1943; toinen avioliitto Georgia Davisin kanssa 1945–1971 päättyi eroon, ja Georgia teki itsemurhan vuonna 1976. Kolmannen kerran Skelton oli naimisissa Lothian Tolandin kanssa vuosina 1973–1997. Hänellä oli Valentina-tyttärensä (s. 1947) lisäksi vuonna 1948 syntynyt poika Richard, joka kuoli hyvin nuorena leukemiaan.


title: Red Skelton

text: Skeltonin uskotaan olleen absolutisti. Hän asui vanhuutensa päivinä Anzassa, Kaliforniassa, ja hän kuoli sairaalassa Palm Springsissä keuhkokuumeeseen 84-vuotiaana. Hän pääsi vuonna 1989 International Clown Hall of Fameen ja vuonna 1994 Radio Hall of Fameen, minkä lisäksi hänellä on tähti Hollywood Walk of Famella. Hän harrasti novellien kirjoittamista ja säveltämistä.


title: Wendy Barrie

text: Wendy Barrie (18. huhtikuuta 1912 – 2. helmikuuta 1978) oli brittiläinen näyttelijä. Hän syntyi Hongkongissa.


title: Wendy Barrie

text: Barrie esiintyi sekä brittiläisissä että yhdysvaltalaisissa elokuvissa; eräs tunnetuimmista on Kordan "" (1933). Pian kyseisen London Filmsille tehdyn elokuvan jälkeen Barrie sai sopimuksen Hollywoodista, josta ovat peräisin muiden muassa elokuvat "Baskervillen koira" (1939) ja "Vain viisi palasi" (1939). Viimeisessä elokuvassaan hän esiintyi vuonna 1943.


title: Wendy Barrie

text: Barrie juonsi vuosina 1948–1949 omaa komediaansa lapsille DuMont Television Networkilla. Vuosina 1948–1950 televisiossa näytettiin "The Wendy Barrie Show". Barriella on tähti Hollywood Walk of Famella.


title: Wendy Barrie

text: Aivoinfarkti vammautti Wendy Barrien hänen myöhemmällä iällään. Hän kuoli New Jerseyssä 65-vuotiaana, ja hänet on haudattu Kensico Cemeterylle Valhallaan, New Yorkin osavaltioon.


title: Anita Baker

text: Anita Baker (s. 26. tammikuuta 1958) on altostaan tunnettu yhdysvaltalainen soul-laulaja. Hän on lajinsa arvostetuimpia; hänet on palkittu kahdeksalla Grammy-palkinnolla, ja hänellä on tähti Hollywood Walk of Famella.


title: Anita Baker

text: Baker on afroamerikkalainen. Hän syntyi Toledossa, Ohiossa, ja kasvoi Detroitissa, Michiganissa. Hän aloitti laulamisen baptistikuorossa 12-vuotiaana ja menestyi muutaman vuoden kuluttua yhtyeissä. Hänen ensimmäinen sooloalbuminsa julkaistiin vuonna 1983.


title: Anita Baker

text: Baker on ollut joulusta 1987 naimisissa miehensä Walter Bridgforth Jr:n kanssa. Parilla on yhdessä kaksi poikaa. Baker on levyttänyt mm. Elektra Recordsille 1985–1996 ja Atlantic Recordsille 1997–2001. Hänen nykyinen levy-yhtiönsä on Blue Note Records, jonka kanssa levytyssopimus syntyi vuonna 2004.


title: Tukholman pörssi

text: Tukholman pörssi () on vuonna 1863 perustettu ruotsalaisten osakkeiden markkinapaikka Tukholmassa. Pörssi siirtyi vuonna 1998 Optionsmäklarna AB:n (OM AB) omistukseen. Tämä yhtiö yhdistyi vuonna 2003 suomalaisen, Helsingin pörssin omistaneen HEX Oy:n kanssa OM HEX AB:ksi, jonka nimi muutettiin myöhemmin OMX AB:ksi. Yhtiö operoi Tukholman ja Helsingin pörssien lisäksi myös Kööpenhaminan, Islannin, Riian, Tallinnan ja Vilnan pörssejä. OMX AB:n omistaja on ollut helmikuusta 2008 lähtien "NASDAQ OMX Group, Inc".


title: Tukholman pörssi

text: Tukholman pörssissä noteerattujen osakkeiden hintakehitystä kuvaavat OMXS- ja OMXS30-indeksit.


title: Tukholman pörssi

text: OMX AB julkaisee Helsingin, Tukholman, Kööpenhaminan ja Islannin pörsseissä noteerattujen osakkeiden hinnoista yhteistä listaa nimellä "Pohjoismainen lista". Pörssejä ei ole kuitenkaan yhdistetty, vaan ne toimivat edelleen erillisinä, kukin oman maansa lainsäädännön alaisena.


title: Bernard Lovell

text: Sir Alfred Charles Bernard Lovell (31. elokuuta 1913 – 6. elokuuta 2012) oli brittiläinen tähtitieteilijä.


title: Bernard Lovell

text: Lovell syntyi Oldland Commonissa Bristolissa ja opiskeli fysiikkaa Bristolin yliopistossa, josta sai filosofian tohtorin arvon vuonna 1936. Hän toimi vuosina 1945–1980 Jodrell Bankin observatorion johtajana; sen radioteleskooppi, maailman kolmanneksi suurin, on nimetty hänen mukaansa.


title: Bernard Lovell

text: Lovellista tehtiin OBE vuonna 1946. Hänen saavutuksensa radiotähtitieteen alalla ovat huomattavat ja hänet palkittiin Royal Medalilla 1960, Benjamin Franklinin mitalilla 1980 ja Royal Astronomical Societyn kultamitalilla 1981.


title: Bernard Lovell

text: Lovell julkaisi kymmeniä kirjoja.


title: Martin Rees

text: Martin John Rees (s. 23. kesäkuuta 1942, York) on brittiläinen tähtitieteilijä. Hän on ollut "Astronomer Royal" vuodesta 1995, Cambridgen Trinity Collegen johtaja vuodesta 2004 ja Royal Societyn puheenjohtaja alkaen 1. joulukuuta 2005. Hän on myös toiminut aiemmin Royal Astronomical Societyn puheenjohtajana vuosina 1992–1994.


title: Martin Rees

text: Rees on elinikäinen pääri, ja 6. syyskuuta 2005 hänestä tehtiin Ludlowin paroni. Hän on ollut Yhdysvaltain tiedeakatemian jäsen vuodesta 1982.


title: Martin Rees

text: Reesille on myönnetty lukuisia palkintoja, kuten Royal Astronomical Societyn kultamitali 1987, Bruce-mitali 1992 ja Crafoord-palkinto 2005. Hän on myös Order of Meritin jäsen, ja hänen mukaansa on nimetty asteroidi 4587 Rees.


title: Henry Bauchau

text: Henry Bauchau (22. tammikuuta 1913 – 21. syyskuuta 2012) oli belgialainen, ranskaksi kirjoittava romaanikirjailija, runoilija, näytelmäkirjailija ja psykoanalyytikko.


title: Henry Bauchau

text: Bauchau syntyi Mechelenissa ja vietti huomattavan osan aikuisiästään Pariisissa. Hän voitti lukuisia kirjallisuuspalkintoja sekä Belgiassa että Ranskassa, ja hänet valittiin Belgian kuninkaalliseen kirjallisuusakatemiaan vuonna 1990.


title: Henry Bauchau

text: Yksi Bauchaun tunnetuimmista romaaneista on "Œdipe sur la route", jonka alkukielinen versio ilmestyi vuonna 1990. Kyseinen teos on käännetty myös englanniksi. Näyttelijä Patrick Bauchau on Henryn poika.


title: Masanobu Fukuoka

text: Masanobu Fukuoka (; 2. helmikuuta 1913 – 16. elokuuta 2008) oli japanilainen mikrobiologi. Häntä pidetään yhtenä "no-till farmingin" eli ilman muokkausta tapahtuvan viljelyn pioneereista. Hän kutsui tätä "luonnolliseksi maanviljelyksi".


title: Masanobu Fukuoka

text: Fukuoka julkaisi useamman kirjan. Hänet palkittiin vuonna 1988 Ramon Magsaysayn palkinnolla. Hän luennoi vielä yli 90-vuotiaana, muun muassa maailmannäyttelyssä 2005 Japanissa.


title: Douglas Slocombe

text: Douglas Slocombe (10. helmikuuta 1913 Lontoo – 22. helmikuuta 2016 Lontoo) oli brittiläinen elokuvaaja. Hänen töitään ovat muiden muassa "James Bond" -elokuva "Älä kieltäydy kahdesti" (1983), kolme "Indiana Jones" -elokuvaa vuosilta 1981–1989, "Nijinsky" (1980), "Muistojeni Julia" (1977) ja "Tädin kanssa maailmalla" (1973).


title: Douglas Slocombe

text: Slocombe voitti kolme Bafta-palkintoa ja oli lukuisia kertoja ehdokkaana. Hän oli lisäksi kolminkertainen ehdokas Oscar-palkinnon saajaksi. Hän oli tuomariston jäsen Cannesin elokuvajuhlilla vuonna 1981.


title: Bristolin yliopisto

text: Bristolin yliopisto () sijaitsee Englannissa Bristolin kaupungissa. Yliopistostatuksen se sai vuonna 1909, mutta oppilaitos on toiminut jo vuodesta 1876 lähtien ensin nimellä "University College, Bristol" ja myöhemmin Lontoon yliopiston toimipisteenä. Yliopisto on yksi alkuperäisistä niin sanotuista punatiili-yliopistoista, jotka perustettiin viktoriaanisella ajalla ja saivat yliopistostatuksen ennen toista maailmansotaa.


title: Bristolin yliopisto

text: Bristolin yliopisto on yksi Britannian kymmenestä parhaasta yliopistosta ja sen vuosittainen liikevaihto on 260 miljoonaa puntaa (noin 270 miljoonaa euroa). Se on myös Bristolin kaupungin suurin yksityinen työnantaja. Maailman viidensadan huippuyliopiston Shanghai-yliopistovertailussa Bristolin yliopisto sai vuonna 2014 sijaluvun 63.


title: Bristolin yliopisto

text: Yliopisto kuuluu Russell-ryhmään, Euroopan laajuiseen Coimbra-ryhmään ja maailmanlaajuiseen yliopistoverkostoon Worldwide Universities Network. Bristolin yliopistossa oli lukuvuonna 2015–2016 noin 20 000 opiskelijaa. Yliopisto on saanut kritiikkiä valintajärjestelmästään ja siitä, että suuri osa sen opiskelijoista tulee yksityiskouluista.


title: Bristolin yliopisto

text: Bristolin yliopistossa on kuusi tiedekuntaa, joiden sisällä on useampia laitoksia.


title: Smoky Dawson

text: Herbert Henry "Smoky" Dawson MBE (19. maaliskuuta 1913 – 14. helmikuuta 2008) oli australialainen countrymuusikko.


title: Smoky Dawson

text: Dawson syntyi Collingwoodissa, Melbournessa, Victoriassa. Hän menetti vanhempansa jo lapsuudessaan. Hän meni vuonna 1944 naimisiin Florence "Dot" Cheersin kanssa. Pari matkusti Yhdysvaltoihin ja esiintyi muun muassa Grand Ole Opryssä Nashvillessä.


title: Smoky Dawson

text: Palattuaan Australiaan vuonna 1952 Smoky Dawson perusti oman radio-ohjelmansa, "The Adventures of Smoky Dawsonin", jota pyöritettiin kymmenen vuotta. Pitkän levytys- ja radiouransa tuloksena hän sai vuonna 1978 Brittiläisen imperiumin ritarikunnan jäsenyyden. Hän pääsi vuonna 2005 ARIA Hall of Fameen.


title: Smoky Dawson

text: Dawson lahjoitti huhtikuussa 2007 ensimmäisen sähkökitaransa Australian Stockman's Hall of Fame -museolle Queenslandiin.


title: Dromiceiomimus

text: Dromiceiomimus, eli "emunmatkija", oli myöhäisliitukaudella 75–70 miljoonaa vuotta sitten elänyt dinosaurussuku. Niitä esiintyi Kanadassa, Albertassa. "Dromiceiomimus" kuuluu strutsiliskoihin. "Dromiceiomimus"-lajeja oli kaksi: "Dromiceiomimus brevitertius" ja "Dromiceiomimus samueli". "Dromiceiomimusten" tiedetään juosseen jopa 72 kilometrin tuntivauhtia ja syöneen pieneläimiä ja kasveja. "Dromiceiomimukset" olivat kolme ja puoli metriä pitkiä, mahdollisesti yöeläimiä.


title: Tōkō Shinoda

text: Tōkō Shinoda (; s. 28. maaliskuuta 1913) on japanilainen kuvataiteilija. Hänen taiteessaan yhdistyvät perinteinen kalligrafia ja abstraktin ekspressionismin vaikutteet.


title: Tōkō Shinoda

text: Shinoda syntyi Mantšuriassa. Hän matkusti vuosina 1956–1958 Yhdysvaltoihin, jossa hänen töitään ostivat Charles Laughton ja John Lewis. Juuri Yhdysvalloissa hän perehtyi ensi kertaa abstrakteihin ekspressionisteihin.


title: Tōkō Shinoda

text: Shinodan teoksia on ollut näytillä useissa tunnetuissa museoissa, kuten Art Institute of Chicagossa ja Cincinnati Art Museumissa.


title: Betsy Blair

text: Elizabeth ”Betsy” Blair (11. joulukuuta 1923 – 13. maaliskuuta 2009) oli yhdysvaltalainen näyttelijä.


title: Betsy Blair

text: Blair syntyi Cliffside Parkissa, New Jerseyssä. Hänen tunnetuimpia elokuviaan ovat "Kaksoiselämää" (1947), "Käärmeenpesä" (1948) ja "Marty" (1955). "Martysta" hän oli ehdolla Parhaan naissivuosan Oscar-palkinnon saajaksi ja voitti Baftan. Hänen kiinnostuksensa marxismia kohtaan johti hänen joutumiseensa joksikin aikaa Hollywoodin mustalle listalle.


title: Betsy Blair

text: Betsy Blair avioitui vuonna 1941 Gene Kellyn kanssa. Erottuaan tästä vuonna 1957 Blair muutti Eurooppaan, jossa hänellä oli rooleja muun muassa elokuvissa "Calle Mayor" (Bardem, 1956) ja "Kaipuun punainen hetki" (Antonioni, 1957). Hänen myöhempiä elokuvaroolejaan oli osa elokuvassa "Petetty" (1988).


title: Betsy Blair

text: Blair meni vuonna 1963 uusiin naimisiin ohjaaja Karel Reiszin kanssa. Hän jäi leskeksi vuonna 2002. Blairin omaelämäkerta "The Memory of All That" julkaistiin vuonna 2003.


title: Wolmar Westling

text: Wolmar Westling (19. huhtikuuta 1845 Laukaa – 9. toukokuuta 1881 Helsinki) oli suomalainen arkkitehti. Hänen vaimonsa oli Amanda Carolina Lindberg ja vanhempansa Carl Robert Westling ja Maria Lovisa Lönnblad. Westling valmistui arkkitehdiksi Helsingin teknillisestä reaalikoulusta vuonna 1868. Lyhyeksi jääneen työuransa Westling toimi Yleisten rakennusten ylihallituksen eri tehtävissä. Vuonna 1875 hänet nimitettiin vt. lääninarkkitehdiksi Mikkelin lääniin. Westling kuoli Helsingissä vain 36 vuoden ikäisenä vuonna 1881.


title: Debbie Allen

text: Deborrah Kaye "Debbie" Allen (s. 16. tammikuuta 1950 Houston) on yhdysvaltalainen näyttelijä. Hän valmistui Howardin yliopistosta.


title: Debbie Allen

text: Allen esiintyi muun muassa Lydia Grantina elokuvassa "Fame" (1980) ja siitä tehdyssä televisiosarjassa vuosina 1982–1987. Hänet on palkittu kahdella Emmy-palkinnolla ja yhdellä Golden Globella.


title: Debbie Allen

text: Hän on näyttelijä Phylicia Rashādin sisar ja entisen koripalloilija Norm Nixonin puoliso; parilla on kaksi yhteistä lasta.


title: Debbie Allen

text: Hänellä on tähti Hollywoodin Walk of Famella.


title: Kefeus (Etiopia)

text: Kefeus (, "puutarhuri") oli kreikkalaisessa mytologiassa Etiopian kuningas ja Kassiopeian puoliso. Heillä oli tytär Andromeda.


title: Kefeus (Etiopia)

text: Kassiopeia oli kerskunut olevansa neireidejäkin kauniimpi, ja tämän seurauksena Poseidon oli lähettänyt merihirviön piinaamaan maata rangaistukseksi. Oraakkeli oli kertonut ahdingon loppuvan, jos he uhraisivat Andromedan, kuninkaan tyttären, pedolle. Niin tämä sidottiin kahleilla kallioon pedon saaliiksi, mutta Perseus, osuessaan paikalle Pegasos-hevosellaan, surmasi pedon ja vapautti Andromedan sovittuaan ensin Kefeuksen kanssa saavansa tämän vaimokseen.


title: Kefeus (Etiopia)

text: Kefeuksella ei ollut yhtään poikaa, joten hänen kuoltuaan valtaistuimelle nousi Perseuksen ja Andromedan poika Perses.


title: Kefeus (Etiopia)

text: Tapahtumien muistoksi jumalat nostivat koko perheen taivaalle tähtikuvioiksi; heidän joukossaan myös Kefeuksen.


title: Elkanah Onkware Angwenyi

text: Elkanah Onkware Angwenyi (s. 5. helmikuuta 1983 Nyamira, Kenia) on kenialainen keskimatkojen juoksija.


title: Elkanah Onkware Angwenyi

text: Angwenyi aloitti juoksemisen peruskoulussa. Hän valmistui 2001 ja aloitti työt Kenian poliisissa. Hänen läpimurtonsa oli kahdeksas sija Kenian maastojuoksun mestaruuskisoissa vuonna 2003. Manageri Hussein Makke vakuuttui hänen kyvyistään ja toi hänet Yhdysvaltoihin tammikuussa 2004. Seuraavana vuonna hän osallistui korkeatasoisiin kilpailuihin Euroopassa ja sijoittui Brysselin Kultaisen liigan osakilpailussa seitsemänneksi 1 500 metrin juoksussa ennätysajallaan 3.33,43. Vuonna 2006 hän voitti MM-pronssia Moskovan sisäratojen MM-kisoissa 1 500 metrillä. Myöhemmin samana vuonna hän oli samalla matkalla kahdeksas Afrikan-mestaruuskisoissa ja kahdeksas .


title: Kefeus (Tegea)

text: Kefeus (, "puutarhuri") oli kreikkalaisessa mytologiassa Tegean kuningas Arkadiassa. Vaikka Apollodoros kerran mainitseekin hänen olleen Lykurgoksen poika, yleensä lähteet ovat yksimielisiä siitä, että hänen isänsä oli Aleos ja hän itse siten Lykurgoksen veli.


title: Kefeus (Tegea)

text: Kefeus osallistui sekä Kalydonin metsästykseen että argonauttien retkiin.


title: Kefeus

text: Kefeus voi tarkoittaa seuraavia asioita:


title: Rohtosormustinkukka

text: Rohtosormustinkukka ("Digitalis purpurea"), yleensä vain sormustinkukka, on ratamokasveihin ("Plantaginaceae") kuuluva ruoho, joka on perinteinen koriste- ja lääkekasvi. Siitä saatiin sydänlääkkeisiin käytettyä digitalista. Kasvi on alkuperäinen Länsi-Norjassa, Britanniassa ja siitä etelään Marokkoon ja Sardiniaan asti. Sitä on vanhana viljelyjäänteenä lähes koko Euroopassa.


title: Rohtosormustinkukka

text: Ahvenanmaalla kasvaa harvinaisena rohtosormustinkukan sukulaislaji keltasormustinkukka ("Digitalis grandiflora").


title: Rohtosormustinkukka

text: Rohtosormustinkukka on kaksivuotinen. Ensimmäisenä vuonna se kasvattaa lehtiruusukkeen, joka talvehtii maata vasten. Toisena vuonna nousee komea kukkavana, joka voi olla jopa 150 cm korkea. Kukat ovat sormustimen muotoisia kelloja, yleensä purppuranpunaisia, joskus valkoisia. Rohtosormustinkukka leviää voimakkaasti siemenistä. Kaikki kasvin osat ovat ihmiselle myrkyllisiä,etenkin sisältämänsä digitoksiinin (CHO) ja digoksiinin (CHO) takia.


title: Luettelo Euroopan yli miljoonan asukkaan kaupungeista kuntien väkiluvun mukaan

text: Tämä on luettelo maantieteellisen Euroopan suurimmista, yli miljoonan asukkaan kaupungeista. Väkiluvultaan Euroopan kaupungeista suurin on Istanbul jonka lukuihin on otettu Aasian puoleinen osa.


text: Pääkaupungit ovat lihavoituja.


title: 30-vuotinen sota 1977–2007

text: 30-vuotinen sota 1977–2007 on 31. lokakuuta 2007 julkaistu Popedan viides kokoelmalevy, joka sisältää 23 yhtyeen kappaletta vuosilta 1977–2007. Vanhojen hittien ja muiden valikoitujen kappaleiden lisäksi kokoelmalla on kaksi uutta levytystä, kappaleet ”Reino” ja ”Aino”. CD-levyn lisäksi kokoelma sisältää myös DVD:n, jolla on täysimittainen taltiointi Popedan keikalta Husulan Casinolla vuonna 1986.


title: Jevsei Liberman

text: Jevsei Grigorjevitš Liberman (, , 1897 Slavuta – 1983 Harkova) oli ukrainalainen ekonomisti, Harkovan yliopiston kansantalouden professori.


title: Jevsei Liberman

text: Hän suoritti oikeustieteellisen virkatutkinnon ja jatkoi opintojaan taloustieteissä. Liberman toimi muun muassa kauppakorkeakoulun opettajana. Hän kirjoitti väitöskirjan suunnitelmataloudesta vuonna 1956 ja uskalsi ensimmäisenä mainita sanan "liikevoitto" Neuvostoliitossa ilmestyneessä "Kommunisti"-puoluelehdessä. Libermanin mielestä kysynnän ja tarjonnan tulisi määrätä tuotannon ja hinnat kuin suunnitelmataloudessa puolueviranomaisten määräämillä päätöksillä. Libermanista tuli sosialistisen markkinatalouden kannattaja Neuvostoliitossa. Hän sai esittää näkemyksensä jopa "Pravdassa" vuonna 1962. Hänet nimitettiin kansantalouden professoriksi vuonna 1963. Libermanin vaikutus oli merkittävä ja hänen talouden uudistusmenetelmiä kokeiltiin myös Itä-Saksassa Erich Apelin johdolla.


title: Berliinin maraton

text: Berliinin maraton on vuosittain Berliinissä juostava maratonkilpailu. Vuodesta 1974 lähtien järjestetty kilpailu juostaan tavallisesti syyskuussa. Kilpailun reitti on hyvin tasainen ja ajankohta kestävyysjuoksua suosiva, joten Berliinin maraton on yksi nopeimmista maratonkilpailuista. Siellä on juostu yhdeksän maratonin maailmanennätystä, mukaan lukien miesten voimassa oleva virallinen maailmanennätys, Dennis Kimetton 2.02.57 vuodelta 2014. Eliud Kipchoge alitti vuonna 2018 Kimetton ennätyksen ajalla 2.01.39. Aikaa ei ole vielä vahvistettu viralliseksi maailmanennätykseksi. Kaikkien aikojen kymmenestä nopeimmasta ME-kelpoisella reitillä juostusta maratonajasta kahdeksan on juostu Berliinin maratonilla.


title: Berliinin maraton

text: Berliinin maraton on osa World Marathon Majors -kilpailusarjaa.


title: Tanglang-kungfu

text: Tang lang -kungfu (螳螂拳, pinyin: tánglángquán; kirjaimellisesti "rukoilijasirkkanyrkki") on taistelulaji ja kungfu -tyylisuunta. Tanglangin ominaispiirteitä ovat hyökkäävä aggressiivisuus ja nopeus, joiden uskotaan olevan perua rukoilijasirkalta, jolta laji sai nimensä. Suomessa harjoitettava tang lang -muoto on qixing-tanglang (七星螳螂拳; pinyin: qīxīngtángláng) eli "seitsemän tähden tang lang". Suomessa lajia voi tällä hetkellä harjoitella Tampereella, Helsingissä, Tuusulassa ja Turussa


title: Kassiopeia (mytologia)

text: Kassiopeia () oli kreikkalaisessa mytologiassa Etiopian kuningatar ja Kefeuksen puoliso. Heillä oli tytär Andromeda.


title: Kassiopeia (mytologia)

text: Kassiopeia oli erittäin kaunis nainen, mutta myös ylimielinen ja pöyhkeä. Hän kerskui olevansa neireidejäkin kauniimpi, ja tästä raivostunut Poseidon päätti lähettää merihirviön piinaamaan maata rangaistukseksi. Oraakkeli oli kertonut ahdingon loppuvan, jos he uhraisivat Andromedan, kuninkaan tyttären, pedolle. Niin tämä sidottiin kahleilla kallioon pedon saaliiksi, mutta Perseus, osuessaan paikalle Pegasos-hevosellaan, surmasi pedon ja vapautti Andromedan sovittuaan ensin Kefeuksen kanssa saavansa tämän vaimokseen.


title: Kassiopeia (mytologia)

text: Tapahtumien muistoksi jumalat nostivat koko perheen taivaalle tähtikuvioiksi; heidän joukossaan myös Kassiopeian. Rangaistukseksi ylimielisyydestään hänet istutettiin taivaalle tuoliin, joka kiertää zeniittiä siten, että puolet ajasta hän joutuu istumaan sillä ylösalaisin.


title: Saksan hallintopiirit

text: Hallintopiiri () on neljässä Saksan osavaltioissa käytössä oleva aluehallinnon muoto. Se on Saksassa osavaltioiden jälkeen suurin hallinnollinen yksikkö. Hallintopiirit on edelleen jaettu piirikuntiin () tai piirikuntiin kuulumattomiin kaupunkeihin, eli niin kutsuttuihin piirivapaisiin kaupunkeihin (). Hallintopiirejä hallinnoi piirihallitus ().Ensimmäiset hallintopiirit luotiin Preussin kuningaskunnassa vuosina 1808–1816. Kuningaskunta jaettiin tuolloin 25 hallintopiiriin. Samankaltaisia yksiköitä luotiin myöhemmin muuallakin Saksan keisarikunnassa. Saksissa hallintopiirit kantoivat tuolloin nimeä "Kreishauptmannschaft", Baijerissa ja Württembergissä käytettiin nimitystä "Kreis". Natsi-Saksassa nimitykset samankaltaistettiin ja siitä lähtien niistä on käytetty nimitystä "Regierungsbezirk". Hallintopiirit Rheinland-Pfalzin osavaltiossa lakkautettiin vuonna 2000, Saksi-Anhaltissa vuonna 2004, Ala-Saksissa vuonna 2005 ja Saksissa vuonna 2012.


title: Kukësin piirikunta

text: Kukësin piirikunta () oli yksi Albanian 36:sta piirikunnasta vuoteen 2000 saakka, jolloin se lakkautettiin. Se kuului Kukësin prefektuuriin, joka vastaa nykyistä Kukësin maakuntaa. Piirikunnan pinta-ala oli 956 neliökilometriä ja vuoden 2001 väestönlaskennassa siellä oli 64 054 asukasta.


title: Kukësin piirikunta

text: Piirikuntaan kuuluivat seuraavat kunnat: Arrën, Bicaj, Bushtricë, Grykë-Çaje, Kalis, Kolsh, Kukës, Malzi, Shishtavec, Shtiqën, Surroj, Tërthorë, Topojan, Ujmisht ja Zapod. Pääkaupunkina toimi Kukës.


title: Mihail Mamiašvili

text: Mihail Gerazijevitš Mamiašvili (s. 21. marraskuuta 1963 Sumyn alue, Ukrainan SNT, Neuvostoliitto) on venäläinen entinen kreikkalais-roomalaisen tyylin painija. Hänen uransa menestyksekkäimmät vuodet ajoittuivat 1980-luvulle, jolloin hän edusti Neuvostoliittoa.


title: Mihail Mamiašvili

text: Kesäkuussa 1983 Mamiašvili voitti Norjan Kristiansundissa juniorien maailmanmestaruuden 74-kiloisten sarjassa. Myös saman vuoden syyskuussa, ensimmäisissä aikuisten arvokilpailuissaan Kiovan MM-kisoissa hän voitti kultamitalin kukistettuaan loppuottelussa puolalaisen Andrzej Supronin. Seuraavana vuonna Jönköpingin EM-kisoissa hän jäi pronssille samoin kuin vuotta myöhemmin Leipzigin EM-paineissa. Samana vuonna Tokiossa järjestetyissä super-MM-kisoissa hän voitti kultaa, samoin kuin elokuussa Kolbotnin MM-kilpailuissa voitettuaan loppuottelussa romianialaisen Stefan Rusun. Mamiašvili saavutti samaisena vuonna voiton myös Ruotsin Lundissa järjestetyssä maailmancupissa.


title: Mihail Mamiašvili

text: 1986 Pireuksen EM-kisoissa Mamiašvili saavutti uransa ensimmäisen Euroopan-mestaruuden kukistettuaan finaalissa isäntämaan Roger Tallrothin. Saman vuoden lokakuussa Budapestin MM-paineissa hän voitti uransa neljännen aikuisten maailmanmestaruuden. Loppuottelussa kukistui DDR:n Mirko Jahn.


title: Mihail Mamiašvili

text: Vuodeksi 1988 Mamiašvili siirtyi painoluokkaa ylemmäs, 82-kiloisiin. Hän aloitti kauden voitolla FILA Grand Prix Galassa, ja saavutti kultaa myös toukokuussa Kolbotnin EM-kisoissa, missä hän voitti loppuottelussa unkarilaisen Tibor Komaromin. Komaromi oli loppuotteluvastustajana myös saman vuoden syyskuussa Soulin olympialaisissa, mutta jälleen ottelu päättyi Mamiašvilin voittoon. 1989 Oulun EM-kisoissa kultamitaliputki sai jatkoa, mutta syksyllä Martignyn MM-kisoissa Mamiašvili sai tyytyä hopeaan kullan mentyä Komaromille. Mamiašvilin viimeisimmiksi arvokilpailuiksi jäivät 1990 Ostian MM-kisat, joissa hän saavutti hopeaa.


title: Mihail Mamiašvili

text: Lopetettuaan painiuransa Mamiašvili siirtyi valmennustehtäviin. Hän toimi IVY:n painijoukkueen päävalmentajana 1992 Barcelonan olympialaisissa. Vuonna 1995 hänet nimettiin Venäjän painiliiton varapuheenjohtajaksi ja 1997 puheenjohtajaksi. Vuosina 1998–2002 hän toimi Armeijan keskusurheiluseuran puheenjohtajana. Vuodesta 2001 lähtien hän on toiminut myös Venäjän olympiakomitean varapuheenjohtajana.


title: Scream 3

text: Scream 3 on Wes Cravenin ohjaama slasher-kauhuelokuva vuodelta 2000. Se on jatkoa edeltäjilleen Screamille ja Scream 2:lle. Pääosaa esittää Neve Campbell. Elokuvasarja sai neljännen jatko-osan Scream 4 15. huhtikuuta 2011. Suomessa elokuvan ikäraja on K-15.


title: Scream 3

text: Cotton Weary ja tämän tyttöystävä tapetaan. Sidney Prescott on muuttanut maalle piiloon. Tekeillä on Stab 3 -elokuva, joka jatkaa aiempien elokuvien tarinaa. Murhaaja tappaa elokuvan näyttelijöitä käsikirjoituksen mukaisessa järjestyksessä. Dwight ”Dewey” Riley ja Gale Weathers avustavat virkavaltaa murhien selvittämisessä. Murhaaja saa selville Sidney Prescottin numeron ja soittaa tälle, jolloin Prescott tulee esiin piilostaan selvittämään, kuka on murhaaja.


title: Centers

text: Centers on vuonna 1961 perustettu entinen pietarsaarelainen jääkiekkoseura. Centersin parhaat ajat ajoittuvat 1990-luvun alkuun. Tuolloin se pelasi kaksi kautta Suomen toiseksi korkeimmalla sarjatasolla eli tuolloisessa I divisioonassa. Ensimmäinen kausi seuralta tuossa sarjassa oli kausi 1991–1992, jolloin se sijoittui sarjassa kahdeksanneksi. Seuraava kausi toi sijan 11. Tämän jälkeen Pietarsaaren jääkiekkotoimintaa alkoi pyörittää Jeppis.


title: São José do Rio Preto

text: São José do Rio Preto on kaupunki ja São José do Rio preton mesoregionin keskuspaikka Brasiliassa, São Paulon osavaltiossa jokien Grande, Paraná ja Tietê välissä. Se on São Paulon 12.:ksi suurin kaupunki ja koko Brasilian 52.:ksi suurin. Se on perustettu 1852.


title: São José do Rio Preto

text: Kaupunki sijaitsee maan kaakkoisosassa noin 400 km São Paulosta luoteeseen. Vuonna 2008 siellä asui 414 272 henkeä.Sao Jose do Rio Preto on kaupallinen keskus. Siellä on myös elintarviketeollisuutta ja lentoasema.


title: Öljynporauslautta

text: Öljynporauslautta on merelle sijoitettu rakennelma, jonka avulla raakaöljyä saadaan porattua merenpohjassa olevasta öljylähteestä. Lautta voi olla kelluva, tai ”jaloillaan” seisova pysyvä rakennus. Lautalta porataan tavallisesti 3–5 kilometrin syvyyteen maankuoreen, josta aletaan pumpata öljyä. Öljy kuljetetaan lautalta pois öljytankkereiden tai putkiston avulla.


title: Öljynporauslautta

text:
Maailman ensimmäinen öljynporauslautta oli Neft Daşları () Kaspianmeressä Bakun lähellä. Sen rakentaminen aloitettiin vuonna 1949 ja se valmistui 1952, jolloin neuvostoliittolaiset öljytankkerit alkoivat ensimmäistä kertaa kuljettaa porauslautalta saatua öljyä.
Joissakin öljynporauslautoissa on vahvat moottorit, joiden avulla lauttaa voidaan siirtää. Öljynporauslauttoja siirretään massiivisilla hinauslaivoilla.


title: Öljynporauslautta

text: Rauma-Repolan Porin Mäntyluodon telakalla valmistunut lautta Kolskaja kaatui ja upposi Ohotanmerellä 18. joulukuuta 2011, kun sitä oltiin hinaamassa myrskyssä avomereltä Sahalinin saarelle. Lautan omisti Gazprom.


title: Stairway to Fairyland

text: Stairway to Fairyland on saksalaisen power metal -yhtye Freedom Callin vuonna 1999 julkaistu ensimmäinen studioalbumi.


title: MSN Explorer

text: MSN Explorer on yhdysvaltalaisen Microsoftin kehittämä verkkoselain, joka sisältää MSN:n ja Windows Liven toiminnot, kuten Outlook.comin ja Windows Live Messengerin. Sen ensimmäinen versio julkaistiin vuonna 2001 Windows XP käyttöjärjestelmän mukana, ja se saa yhä päivityksiä joista uusin julkaistiin huhtikuussa 2014.


title: Nuoren tytön päiväkirja

text: Nuoren tytön päiväkirja () on hollantilaisen juutalaistytön Anne Frankin toisen maailmansodan aikana kirjoittama päiväkirja. Sen ensimmäinen painos ilmestyi vuonna 1947.


title: Nuoren tytön päiväkirja

text: Päiväkirjan lisäksi on julkaistu hänen kirjoittamansa "Salaisen siiven tarinoita" (suom. Marja Tyrkkö. Tammi, 1983), johon Anne valitsi päiväkirjastaan kertomuksia.


title: Nuoren tytön päiväkirja

text: Anne Frank kirjoitti päiväkirjaansa ensin kotonaan, sitten perheensä piilopaikassa. Hän oli saanut kirjan 13-vuotislahjakseen. Ensimmäinen merkintä on tehty 12. kesäkuuta 1942 ja viimeinen 1. elokuuta 1944. Ensimmäisen parin kuukauden aikana Anne ei vielä kirjoittanut päiväkirjaansa säännöllisesti. Hän kirjoitti ”kirjeitä” monelle erinimiselle kuvitteelliselle ystävälle. Nimet hän keksi "Joop ter Heul" -kirjasarjan henkilöiden mukaan ja ilmeisesti kuvitteli itsensä päähenkilö Jopieksi. Myöhemmin Anne käytti päiväkirjassaan pelkästään nimeä Kitty.


title: Nuoren tytön päiväkirja

text: Vuoden 1942 lopussa ja 1943 puolivälissä Anne alkoi kirjoittaa omaelämäkerrallisia kertomuksia pihasiivestä ja kouluajoilta, vuoden 1943 lopussa alakuloisia satuja ja vertauskuvallisia kertomuksia.


title: Nuoren tytön päiväkirja

text: Kun Frankin perhe ja muut heidän piilopaikassaan olleet oli pidätetty, samassa talossa työskennelleet Otto Frankin yrityksen työntekijät Miep Gies ja Bep Voskuijl ottivat Annen päiväkirjan ja muut hänen kirjoituksensa talteen. Heidän tarkoituksenaan oli säästää ne, kunnes tyttö tulee itse takaisin. Hän ei kuitenkaan enää palannut keskitysleiriltä. Miep Gies ei silti lukenut papereita eikä antanut muidenkaan lukea. Otto Frank käänsi päiväkirjasta osia saksaksi äidilleen. Samoja tekstejä näytettiin myöhemmin eräälle historioitsijalle, joka halusi julkaista päiväkirjan. Aluksi Otto Frank ei pitänyt ajatuksesta, mutta lopulta hän suostui.


title: Nuoren tytön päiväkirja

text: Hollantilaismuseot julkistivat 15. toukokuuta 2018 päiväkirjoista kaksi sivua lisää. Sivut olivat olleet piilossa ruskean liimapaperin alla. Frank oli kirjoittanut sivuille tuhmia vitsejä sekä mietteitään seksuaalikasvatuksesta ja siksi hän oli halunnut ne aikoinaan salata.


title: Nuoren tytön päiväkirja

text: Anne kirjoitti lahjaksi saamansa päiväkirjan täyteen, minkä jälkeen hän kirjoitti kolmeen muuhun muistikirjaan – näitä kutsutaan versioksi A. Sitten hän kuuli radiosta, että Hollannin valtio on kiinnostunut sodasta kertovista tavallisten ihmisten tekemistä kirjoituksista ja alkoi keväällä 1944 muokata päiväkirjastaan julkaisukelpoisempaa B-versiota erillisille papereille. Hän muun muassa jätti pois tarpeettomilta tuntuneita yksityiskohtia, haaveilua ja muuta vastaavaa. Sisällölliset ja tyylilliset korjaukset viittaavat siihen, että Anne ajatteli jo tekstiensä mahdollista julkaisua. Paperipinon päällimmäisenä oli kuitenkin sivu, jossa Anne sanoo pitävänsä huolen, ettei kukaan lue hänen päiväkirjaansa. Sivun tarkoitus ei kuitenkaan ole varma, ja Otto Frank jätti sen pois julkaistusta versiosta. C-versioksi kutsutaan Otto Frankin julkaisemaa tekstiä, joka oli muotoiltu B-version pohjalta.


title: Nuoren tytön päiväkirja

text: Alkuperäisessä päiväkirjassa oli tarina perheriidasta, joka alkoi siitä, että päiväpeittoon oli jäänyt neula Annen äidin korjauksen jäljiltä. Isosisko Margot satutti itsensä neulaan, ja isä alkoi torua äitiä. Sen jälkeen Anne oli kirjoittanut 74 rivin pituisen analyysin vanhempiensa avioliitosta. B-versiosta hän jätti tarinan pois, mutta kertoi kuitenkin vanhempiensa välisestä suhteesta. Otto Frank päätti kyseiset sivut luettuaan, ettei kenenkään tarvitse tietää niistä, ja piilotti ne viimeisen päiväkirjamerkinnän kanssa erilleen muista teksteistä. Myöhemmin hän numeroi irtosivut. Otto aikoi julkaista päiväkirjan B-version, koska Anne oli itse muokannut sen julkaistavaksi, ja todeta, että tytön mielipide oli kolmessa kuukaudessa muuttunut. Kun päiväkirja annettiin julkaisijoille, he pitivät joitakin seksuaalisuuteen liittyviä kohtia sopimattomina kristittyjen näkökulmasta. Annen itse muokkaamasta versiosta puuttui katkelma, jossa hän oli kirjoittanut mielenkiinnostaan ystävänsä vartaloon – tosin hänen isänsä lisäsi kohdan takaisin julkaisemaansa versioon.


title: Nuoren tytön päiväkirja

text: Alankomaiden valtiollinen sota-asiakirjain laitos (NIOD) julkaisi kuitenkin uuden laitoksen päiväkirjasta vuonna 1986. Se sisälsi A- ja B-version sekä Otto Frankin 1947 julkaiseman C-version.


title: Nuoren tytön päiväkirja

text: Koska uusnatsit väittivät päiväkirjaa väärennökseksi, Otto Frankin piti Hampurin käräjäoikeuden käskystä luovuttaa kaikki Annen kirjoittamat tekstit tutkittavaksi. B-version Otto Frank oli antanut jo aikaisemmin ystävälleen Cor Suijkille, eikä hän halunnut sitä enää tutkinnankaan jälkeen takaisin. Hän kuitenkin kielsi B-version julkaisun eikä halunnut Suijkin kertovan koko asiasta, ennen kuin hän itse ja hänen toinen vaimonsa ovat kuolleet.


title: Nuoren tytön päiväkirja

text: Päiväkirjan aitoutta koskevien epäilyjen takia Hollannin valtio julkaisi vuonna 1981 todistuksen siitä, että päiväkirja on aito.


title: Nuoren tytön päiväkirja

text: Kaksi ranskalaista yksityishenkilöä julkaisi päiväkirjasta alkuperäisen hollanninkielisen version internetissä 1. tammikuuta 2016. Heidän mukaansa kirjan tekijänoikeudet ovat rauenneet, koska vuodenvaihteessa 2015–2016 tuli kuluneeksi 70 vuotta Frankin kuolinvuoden päättymisestä. Tekijänoikeudet omistava Anne Frankin säätiö uhkaa kuitenkin julkaisijoita oikeustoimilla. Säätiön mielestä kirjan suoja-aika pitäisi laskea vuodesta 1986, jolloin Hollannin valtiollinen NIOD-instituutti julkaisi siitä version.


title: Nuoren tytön päiväkirja

text: Saksalaiset tutkijat julkaisevat päiväkirjasta kriittisen laitoksen, johon sisältyy aiemmin pois jätettyjä kohtia. Suomalainen tutkija Anna-Leena Perämäki valmistelee väitöskirjaa, jossa hän käsittelee viittä 1940-luvun päiväkirjaa pitänyttä juutalaisnaista. Hänen tiedossaan on, että Anne piti rinnakkain kahta päiväkirjaa. Kriittisen edition on tarkoitus ilmestyä 2017.


title: Nuoren tytön päiväkirja

text: "Nuoren tytön päiväkirja" on käännetty 55 kielelle, ja sitä on painettu 25 miljoonaa kappaletta. Se onkin maailman myydyin päiväkirja. Se on myös maailman luetuin natsien rikoksista kertova kirjallinen dokumentti. Päiväkirja on liitetty osaksi Unescon ylläpitämää maailmanmuistoluetteloa. Unescon mukaan päiväkirja on yksi maailman kymmenestä luetuimmasta kirjasta. Etelä-Afrikan entinen presidentti Nelson Mandela luki päiväkirjaa muiden vankien kanssa ollessaan vankilassa Robben Islandilla, ja he saivat siitä rohkaisua.


title: Nuoren tytön päiväkirja

text: Suomessa päiväkirja ilmestyi Eila Pennasen suomentamana nimellä "Nuoren tytön päiväkirja" vuonna 1955, jonka jälkeen siitä on otettu useita painoksia. Anita Odén suomennos Mirjam Presslerin toimittaman version pohjalta ilmestyi 2002. Uusi suomennos on tehty päiväkirjan täydennetystä versiosta, joka julkaistiin Hollannissa vuonna 1991. Siinä on mukana edellisestä versiosta pois jätettyjä kohtia, mutta siitä puuttuu edelleen juutalaisuuteen liittyviä merkintöjä, jotka tulevat vuoden 2017 kriittiseen laitokseen.


title: Nuoren tytön päiväkirja

text: Päiväkirjan pohjalta on tehty elokuva "Anne Frankin päiväkirja" ("The Diary of Anne Frank") vuonna 1959. Aiheesta on tehty myös useita muita elokuvia ja dokumentteja, kuten minisarja "Anne Frank" vuonna 2001. Espanjassa päiväkirjasta on tehty musikaali "Ana Frank, Un Canto a la Vida" (). Musikaalin ensi-ilta oli Madridissa 28. helmikuuta 2008. Siinä päiväkirja on herätetty eloon yhdeksi päähenkilöksi ja Anne Frankin alter egoksi.


title: John Gavin

text: John Gavin (8. huhtikuuta 1931 – 9. helmikuuta 2018) oli yhdysvaltalainen näyttelijä ja diplomaatti. Hän valmistui Stanfordin yliopistosta.


title: John Gavin

text: Gavin syntyi Los Angelesissa, Kaliforniassa. Hänen äitinsä oli syntyisin Meksikosta ja Gavinin amerikkalainen isänsä oli tekemisissä maan kaivosteollisuuden kanssa. Gavin kasvoi kaksikieliseksi puhuen englannin lisäksi espanjaa. Hänellä oli roolit muun muassa "Psykossa" ja "Spartacuksessa". Hän toimi vuosina 1971–1973 Screen Actors Guildin puheenjohtajana.


title: John Gavin

text: Ronald Reaganin presidenttikaudella Gavin toimi vuosina 1981–1986 Yhdysvaltain suurlähettiläänä Meksikossa. Hän oli vuodesta 1974 naimisissa näyttelijä Constance Towersin kanssa.


title: John Gavin

text: Hänen näyttelijäuransa eräs kohokohta oli se, kun hänen piti täyttää James Bondin rooli elokuvassa "Timantit ovat ikuisia". Aiemmin Bondia näytellyt Sean Connery kuitenkin muutti mielensä ja hyväksyi tämän viimeisen virallisen Bond-roolinsa.


title: Heiki Nabi

text: Heiki Nabi (s. 6. kesäkuuta 1985 Kärdla, Viron SNT, Neuvostoliitto) on virolainen kreikkalais-roomalaisen tyylin painija, olympiamitalisti ja maailmanmestari.


title: Heiki Nabi

text: Nabi voitti 96 kilogramman sarjan maailmanmestaruuden vuoden 2006 MM-kilpailuissa Kiinan Guangzhoussa voitettuaan loppuottelussa tšekkiläisen Marek Švecin. Nabin MM-kulta oli ensimmäinen itsenäisen Viron painin maailmanmestaruus: 1950-luvulla August Englas oli voittanut MM-kultaa Neuvostoliiton väreissä. Lontoon kesäolympialaisissa 2012 Nabi paini sarjan loppuotteluun, jossa hävisi kuubalaiselle Mijaín Lópezille. Nabi saavutti hopeaa, ja olympiamitali painista oli Viron ensimmäinen Neuvostoliiton hajoamisen jälkeen. Vuoden 2013 MM-kisoissa Nabi oli toinen, mutta iranilainen voittaja Amir Ali-Akbari jäi myöhemmin kiinni dopingista ja Nabi nousi voittajaksi. Hän sai 130 kg:n painoluokassa pronssia MM-kilpailuissa Taškentissa 2014 ja sijoittui kahdeksanneksi Las Vegasin MM-kilpailuissa 2015. Hän saavutti 130 kg:n sarjassa MM-hopeaa Pariisissa 2017 hävittyään loppuottelussa turkkilaiselle Rıza Kayaalpille.


title: Heiki Nabi

text: Vuosina 2005 ja 2006 Nabi saavutti pronssia opiskelijoiden MM-kilpailuissa. Hän sai 130 kg:n painoluokassa pronssia Euroopan kisoissa Bakussa 2015. EM-kilpailuissa hän on sijoittunut viidenneksi 96 kg:n painoluokassa 2007 ja 2008 sekä 120-kiloisissa 2011. EM-kisojen seitsemäs hän oli 96-kiloisissa 2009.


title: Heiki Nabi

text: Nabi on 193 senttimetriä pitkä ja painaa 114 kilogrammaa. Hänen seuransa on "Märjamaa Juhan". Häntä valmentaa Henn Põlluste.


title: Kugelblitz

text: Leichte Flakpanzer IV (3 cm) Kugelblitz () oli saksalainen toisen maailmansodan aikainen ilmatorjuntapanssarivaunu, joka jäi sodan päättyessä prototyypiksi.


title: Constance Towers

text: Constance Towers (s. 20. toukokuuta 1933) on yhdysvaltalainen näyttelijä. Hän syntyi Whitefishissä, Montanassa, ja on elänyt vuodesta 1974 avioliitossa näyttelijä John Gavinin kanssa.


title: Constance Towers

text: Towersin tunnetuimpia rooleja ovat Cathy "Shokkikäytävässä" (1963) ja Kelly "Alastomassa suudelmassa" (1964). Hän esiintyi kahdessa John Fordin elokuvassa, "Ratsuväen urhoissa" (1959) ja "Mustassa kersantissa" (1960).


title: Constance Towers

text: Towers tunnetaan myös useista televisiosarjoista ja mm. musikaalista "Anya" (1965). Hänellä on ollut myöhemmällä urallaan rooleja sellaisissa elokuvissa kuin "Karate Kid saa seuraajan" (1994) ja "Täydellinen murha" (1998).


title: Kassiopeia

text: Kassiopeia viittaa seuraaviin asioihin:


title: Kislovodsk

text: Kislovodsk () on kaupunki Venäjällä Stavropolin aluepiirissä. Kaupunki sijaitsee Pohjois-Kaukasuksen alueella Mustanmeren ja Kaspianmeren välissä. Kaupungin väkiluku on 128 553 (2010). Kaupunkiin on rautatieyhteys Mineralnyje Vodysta saapuvan pistoradan kautta. Lähin lentoasema sijaitsee noin 50 kilometrin päässä Mineralnyje Vodyssa.


title: Kislovodsk

text: Kirjaimellisesti Kislovodsk tarkoittaa happamia vesiä, ja nimi johtunee alueen monista mineraalipitoisista lähteistä. Kaupunki onkin tunnettu kylpyläkaupunki. Kislovodsk on perustettu 1803 juuri kylpylätoimintaa ajatellen.


title: Kislovodsk

text: 1800- ja 1900-lukujen taitteessa Kislovodsk oli monien muusikkojen, taiteilijoiden ja aristokraattien, mm. Nobelin palkinnon voittaneen Aleksandr Solženitsynin ja taidemaalari Nikolai Jarošenkon kotipaikka. Myös kuuluisa kirjailija Mihail Lermontov asui siellä. Neuvostoaikana kulttuurin kukoistus lakkasi kaupungissa.


title: Robert Caro

text: Robert Allan Caro (s. 30. lokakuuta 1935 New York) on yhdysvaltalainen elämäkertakirjailija.


title: Robert Caro

text: Caro on varsinaiselta koulutukseltaan toimittaja. Päästyään Horace Man Schoolista vuonna 1953 hän lähti Princetonin yliopistoon, josta hän valmistui vuonna 1957. Hän opiskeli stipendillä Columbiassa ja Harvardissa.


title: Robert Caro

text: Caro tunnetaan mm. Robert Mosesin elämää käsittelevästä teoksesta "The Power Broker" (1974) sekä Lyndon B. Johnsonin elämää käsittelevästä kolmiosaisesta kirjasarjasta (1982–2002). Hänet on palkittu kahdella Pulitzer-palkinnolla vuosina 1975 ja 2003 sekä lisäksi National Book Awardilla.


title: Vantaan Hockey Team

text: Vantaan Hockey Team eli lyhyemmin VHT on entinen vantaalainen jääkiekkoseura. Vantaalle oli tarve saada menestyksekäs joukkue Vantaan Kiekon l-divisioonasta putoamisen jälkeen. VHT koottiin Länsimäen Kiekon (LÄ-KI), Tikkurilan Jääveikot (TJV) ja Etelä-Vantaan Urheilijoiden (EVU) joukkueiden yhdistelmästä (alkaen B-juniori tasolta). Vantaan Kiekko (VaKi) halusi jäädä yhdistymisen ulkopuolelle. Seura (VHT) on pelannut kolme kautta Suomen toiseksi korkeimmalla sarjatasolla. Näistä ensimmäisellä eli kaudella 1990–1991 se sijoittui sarjan kolmanneksi. Kaksi seuraavaa kautta toivat sijoitukset yhdeksän ja kymmenen. 1990-luvulla seuran toiminta alkoi hiipua talousvaikeuksiin ja se oli yhdessä VaKin kanssa pohjana Kiekko-Vantaan synnylle.


title: Lara Gilchrist

text: Lara Gilchrist (s. 1982) on kanadalainen näyttelijä, joka tuli tunnetuksi elokuvasta The Last Trimester. Sittemmin hänet muistetaan vierailevasta roolistaan televisiosarjassa "Taisteluplaneetta Galactica".


title: Lara Gilchrist

text: Hän on näytellyt uransa aikana enimmäkseen teattereissa ja on tekee nykyään myös vierailevia rooleja televisiosarjoissa kuten Smallville, Stargate Atlantis ja Supernatural. Vuonna 2005 hän teki ensimmäisen ääniroolinsa elokuvassa A Fairytale Christmas ja toisen kerran Ihmenelosissa 2006.


title: Kelly Pavlik

text: Kelly Robert Pavlik (s. 4. huhtikuuta 1982 Youngstown, Ohio, Yhdysvallat) on yhdysvaltalainen ammattilaisnyrkkeilijä ja WBC- ja WBO-liittojen keskisarjan hallitseva maailmanmestari. Hän on toistaiseksi hävinnyt ammattilaisurallaan kaksi ottelua ja voitoista kaikki lukuun ottamatta kuutta ovat tulleet tyrmäyksellä. Pavlik on n. 189 cm pitkä.Amatöörinä Pavlik otteli kaikkiaan 88 ottelua joista voitti 89.


title: Kelly Pavlik

text: Pavlik kohtasi amatööriurallaan kertaalleen Jermain Taylorin häviten ottelut.


title: Kelly Pavlik

text: Pavlik pitää oteluissaan yllä hurjaa tempoa. Pavlikin iskut osuvat kohteeseensa ja hän painostaa vastustajiaan. Pavlikin yksittäiset iskut eivät ole kovia mutta iskujen määrä kuormittaa vastustajaa. Pavlik on vahvimmillaan lähi ja puolietäisyydeltä otellessaan.


title: Kelly Pavlik

text: Pavlik siirtyi vuonna 2000, 18-vuotiaana, ammattilaiseksi Bob Arumin "Top Rank Boxing" -talliin. Ensimmäisessä ammattilaisottelussaan 16. kesäkuuta hän voitti Eric Benito Tzandin kolmannen erän teknisellä tyrmäyksellä. 7. lokakuuta 2005 hän pääsi iskemään WBC:n Pohjois-Amerikan alueliiton NABF:n ("North American Boxing Federation") keskisarjan mestaruudesta Fulgencio Zúñigaa vastaan ja voitti kamppailun yhdeksännen erän teknisellä tyrmäyksellä. Hän puolusti titteliään menestyksekkäästi Bronco McKartia ja Jose Luis Zertuchea vastaan.


title: Kelly Pavlik

text:
15. toukokuuta 2007 Pavlik voitti WBC:n haastajaottelun Edison Mirandaa vastaan, minkä johdosta pääsi haastamaan Jermain Taylorin maailmanmestaruudesta. WBC- ja WBO-liittojen tunnustama MM-ottelu käytiin 29. syyskuuta Atlantic Cityssä. Pavlik kävi toisessa erässä kanveesissa ja Taylor johti ottelua kaikkien tuomarien pistekorteissa vielä seitsemännessä erässä, kunnes Pavlik löi hänet kanveesiin ja julistettiin maailmanmestariksi teknisellä tyrmäyksellä.
16.02.2008 Pavlikin, ja Taylorin välillä järjestettiin uusintaottelu. Pavlik voitti ottelun selvästi pistein 12 erän jälkeen.


title: Kelly Pavlik

text: Vuonna 2008 Pavlik tyrmäsi Gary Lockettin kolmieräisessä ottelussa. Samana vuonna Pavlik hävisi tittelittömässä ottelussa tuomariäänin Bernand Hopkinsille täysien erien jälkeen.


title: Kelly Pavlik

text: Edellisen kerran Pavlik puolusti mestaruuttaan Marco Antonio Rubioa vastaan. Kamppailu käytiin 21.02.2009 Ohiossa ja Pavlik voitti, kun Rubion nurkka luovutti ennen kymmenettä erää.


title: Kelly Pavlik

text: Seuraavan kerran Pavlik otteli 19.12.2009 kohdaten Miguel Angel Espinon. Pavlik voitti ottelun viidennessä erässä teknisellä tyrmäyksellä


title: Torture Killer

text: Torture Killer on suomalainen death metalia soittava yhtye, joka perustettiin vuonna 2002 Turussa. Yhtye aloitti uransa tekemällä Six Feet Underin ja Obituaryn kappaleista covereita. Pian he rupesivat myös itse kirjoittamaan kappaleita.


title: Torture Killer

text:
2005:
Yhtyeeseen liittyi entinen Cannibal Corpse -vokalisti Chris Barnes, ja yhtye kiinnitettiin tunnetulle Metal Blade Records -levy-yhtiölle.


title: Torture Killer

text:
2008:
Barnes jätti yhtyeen ja keikoilla laulanut Juri Sallinen tuli viralliseksi vokalistiksi.


title: Torture Killer

text:
2011:
Yhtye erotti laulusolisti Juri Sallisen ja päätti jäädä tauolle.


title: Torture Killer

text:
2012:
Uudeksi laulajaksi valittiin Pessi Haltsonen
Studioalbumit


title: Torture Killer

text: EP:t


title: Torture Killer

text: Split-albumit


title: Tornion ortodoksinen kirkko

text: Tornion ortodoksinen kirkko eli Apostolien Pietarin ja Paavalin kirkko Torniossa on yksi Oulun ortodoksisen seurakunnan kolmesta kirkosta.


title: Tornion ortodoksinen kirkko

text: Kirkko rakennettiin alun perin paikallisen venäläisen varuskunnan sotilaskirkoksi Tornion keskustaan Hallituskadun ja Keskikadun kulmaan vuonna 1884. Sitä varten oli laadittu tornillisen pitkäkirkon piirustuksia jo 1878 ja 1879, mutta siitä tehtiin ristikirkko, jossa oli sipulipäätteinen keskustorni ja eteisen päällä pieni kellotorni. Rakennustöitä valvoi arkkitehti K. L. Lindberg Yleisten rakennusten ylihallituksesta. Kirkko vahingoittui tulipalossa 1911 ja jäi tyhjilleen seuraavana vuonna, mutta otettiin uudelleen käyttöön 1915.


title: Tornion ortodoksinen kirkko

text: Kirkkona rakennus toimi vuoteen 1918 asti, jolloin Suomen valtio takavarikoi sen sotasaaliina. Vuonna 1925 Valtioneuvosto teki päätöksen rakennuksen käyttämisestä Peräpohjolan ja Lapin kotiseutuyhdistyksen maakuntamuseona. Rakennus siirrettiin nykyiselle paikalleen Lukiokadulle lähelle Ruotsin rajaa 1956. Vuosina 1970–1980 rakennuksessa toimi Helluntaiseurakunnan rukoushuone. Kirkko entisöitiin 1985 ja ortodoksisena kirkkona rakennus on palvellut jälleen vuodesta 1987 lähtien.


title: Ihmeneloset (vuoden 1994 animaatiosarja)

text: Ihmeneloset () on Marvel Productionsin tuottama yhdysvaltalainen animaatiosarja, joka perustuu samannimiseen ryhmään Ihmeneloset. Sarja alkoi Yhdysvalloissa syyskuussa 1994 ja ensimmäinen kausi sai paljon kritiikkiä, jolloin Marvel Productions teki toiselle tuotantokadelle merkittäviä muutoksia muun muassa Prätkähiiristä tuttu Tom Tataranowicz osallistui sarjan tuotantoon tuottajana ja ohjaajana. Sarjan tason nousemisesta huolimatta se sai edelleen huonoja katsojalukuja ja sarja sai päätöksensä helmikuussa 1996.


text: Suomessa sarjaa esitettiin vuonna 1998 MTV3:lla ja myöhemmin 2011 maksullisella Disney XD:llä.


text: Reed Richards yhdessä vaimonsa Suen ja hänen veljensä Johnny sekä Reedin ystävä Ben olivat tutkimassa avaruudessa salaperäistä häiriötä, kunnes kosminensäteily pommitti heidän aluksensa pois reitiltään. Onnettemuuden seurauksena säteily muutti heidän kehoaan, jolloin Reed kykeni venymään haluamallaan tavalla; vaimonsa Sue puolestaan kykeni muuntautumaan näkymättömäksi; Johnny kykeni luomaan ja hallitsemaan tulta ja viimeisenä Ben muuntautui oranssin väriseksi kivimäiseksi hirviöksi, jolla on erittäin suuret fyysiset voimat. Yhdessä he perustivat ryhmän nimeltä Ihmeneloset ja aloittivat taistelunsa pahuutta vastaan sekä tutkimaan vielä tuntemattomana olleita asioita.Muut sankarit:Wizard Magazine listasi vuonna 2001 Ihmeneloset sijalle 24 laatimassaan kautta aikain sadan parhaan animaatiosarjan listalla.


title: Valko-Venäjän jääpallomaajoukkue

text: Valko-Venäjän jääpallomaajoukkue edustaa Valko-Venäjää jääpallon maajoukkuekilpailuissa. Ensimmäisen kerran joukkue oli mukana maailmanmestaruuskilpailuissa 2001 Haaparannan ja Oulun kisoissa. Joukkue on tavannut sijoittua A-sarjan viimeiseksi tai B-sarjan kärkipäähän. Kilpakumppani tässä tilanteessa on ollut Yhdysvallat, jonka kanssa pelit ovat olleet varsin tasaväkisiä – kumpikin maa on voittanut toisensa.


title: Valko-Venäjän jääpallomaajoukkue

text: Ensimmäisten vuoden 2001 kisojen murskatappiot pakottivat Valko-Venäjän jääpalloliiton johtohahmon Victor Plyatsin hakemaan urheilullisesti parempaa ratkaisua, sillä ensimmäisten kisojen murskatappiot eivät olleet positiivista julkisuutta Valko-Venäjälle. Maalla ei ole omaa jääpallosarjaa. Niinpä joukkue oli aluksi koottu tyypillisesti jääkiekkotaustaisista jääpalloilijoista. Seuraavina vuosian tilanne parani, kun Valko-Venäjän maajoukkue sai vahvistusta Venäjän jääpallosarjoissa pelaavista kahden passin miehistä. Kotimaassaan jääpallotoimintaa käynnistettiin Novopolotskissa, Polotskissa, Oršassa ja pääkaupungissa Minskissä., Plyats on tuonut esiin, että 2010-luvun alussa rakennettuun Minsk-Arenaan kuuluva luistinrataosa ja sisäkehäälä olevat jääkiekkoalue voitaisiin käyttää valko-venäläiseen jääpalloiluun. Asia ei ole saanut ratkaisua – kenttä on pikaluistelun, jääkiekkoilun ja taitoluistelun käytössä.


title: Valko-Venäjän jääpallomaajoukkue

text: Näitä kahden passin miehiä ovat mm. Jevgeni Hvalko Krasnoturjinskin Dynamo Majakista, Aleksandr Kozlov Kemerovon Kuzbassista, Konstantin Savtšenko Irkutskin Baikal-Energijasta, Dmitri Sergejev Uljanovskin Volgasta, Jevgeni Sviridov Novosibirskin Sibselmaš, Mihail Tarasenko Koroljovin Vympelistä sekä Sergei Tšernetski Murmanskin Murmanista.


title: Valko-Venäjän jääpallomaajoukkue

text: Vuosien varrella yhteistyö kansainvälisen jääpalloliiton kanssa ei ole aina toiminut. Hankalin tilanne syntyi syksyllä 2009, kun kansainvälinen liitto syytti Valko-Venäjän jääpalloliittoa jäsenmaksujen maksamattomuudesta. Sinä vuonna MM-kisat jäivät pelaamatta.


title: Israelin ja Juudan historia

text: Raamatun mukaan yhtenäinen Israelin kuningaskunta hajosi pian kuningas Salomon kuoleman jälkeen. Valtaan noussut Rehabeam vaati kansalta yhä enemmän veroja. Suurempi pohjoinen ryhmittymä halusi maan johtoon, ja verotus koetteli pohjoista kovemmin kuin etelää. Egyptin maanpaosta palannut Jerobeam julistautui Israelin kuninkaaksi vieden mukanaan kymmenen Israelin kahdestatoista heimosta, ja Rehabeamin johtama Juudan ja Benjaminin heimojen alue jäi omaksi alueekseen Israelista etelään. Jahven palvonnan pääalueeksi jäänyt Juuda oli Israelia pienempi ja karumpi maa, mutta vuoristoisena vaikeampi valloittaa.


title: Israelin ja Juudan historia

text: Valtakunnan jakauduttua kahtia Israelin kuningaskunnan johtaja Jerobeam muutti pääkaupunkinsa Sikemiin ja sijoitti temppeleihinsä Elohimiä kuvaavat vasikan kuvat. Tämä oli Mooseksen antaman kuvantekokiellon vastaista, ja pohjoisen Jahven papit vastustivat sitä. Israelissa taisteltiin noin 50 vuotta kuningashuoneesta, ja monia valtaistuimelle nousseita kuninkaita kuoli vain lyhyen hallintokauden jälkeen. Lopulta valtaan nousi voimakas kuningas Omri, joka voitti maata uhkaavat moabilaiset ja siirsi pääkaupungin Samariaan.


title: Israelin ja Juudan historia

text: Raamatun mukaan egyptiläiset hyökkäsivät pian Juudaan faarao Siisakin johdolla. Israelia johtaneen Omrin poika, voimakas kuningas Ahab solmi liittouman Juudan kanssa Damaskoksen aramealaiskuningasta Barhadadia vastaan. Ahab voitti Barhadadin ja liittoutui laajenevaa Assyriaa vastaan monien Syyrian valtioiden kanssa. Salmanassar voitti tämän Syyrian valtioiden liiton vuonna 853 eaa. Karkarissa. Uskovaiset eivät pitäneet Ahabin avioliitosta foinikialaisen prinsessan Iisebelin kanssa. Liitossa ollut Aram alkoi taas vihoitella, ja kuningas Ahab kaatui taistelukentällä. Profeetat Elia ja Elisa, joilla oli valtaa Israelissa, liittoutuivat aramealaisten kanssa. Elian väitetään olleen mukana nostamassa Hasaelia Israelin vihollisen Aramin kuninkaaksi.


title: Israelin ja Juudan historia

text: Omrin jälkeläisen, kuningas Jooramin aikoina Israel hävisi Moabin kuningas Mesan johtamille joukoille sodassa. Tappion takia israelilaisten sotavaunujoukkojen johtaja Jehu nousi kapinaan hallintoa vastaan. Kaapattuaan vallan Jehu murhasi hillittömästi Omrin jälkeläisiä, joita piti Baalin palvojina. Myös Juudassa tapahtui vastaavanlainen kumous. 40 prinssiä kuoli ja Baalin pappeja surmattiin armotta. Syyrian keskenään kamppailevat valtiot, myös Jehun johtama Israel, joutuivat maksamaan laajenevalle Assyrialle veroja jopa 7 %. Abia solmi liiton Benjaminin heimon kanssa.


title: Israelin ja Juudan historia

text: Jooramin aikana Edom itsenäistyi Juudasta. Daavidin jälkeläisiä vainottiin Omrin kuningashuoneen kaatuessa pohjoisessa, ja vain yksi, Joas, selvisi hengissä. Kuninkaaksi noustuaan Joas maksoi suuret verot Aramin kuninkaalle Hasaelille, minkä takia kansallismieliset tappoivat hänet liian aramealaismielisenä.


title: Israelin ja Juudan historia

text: Israelissa nousi pian valtaan toinen, myös Joas-niminen kuningas, joka valtasi Assyrian heikentämän Aramin maan ja myös Juudan. Israelilaiset ryöstivät Jerusalemin ja hajottivat osan kaupungin muurista. Seuraava Juudan kuningas Asarja-Ussia alkoi pitkästä aikaa taas viljellä Negeviä ja soti menestyksekkäästi Edomia vastaan, mutta sairastui lopulta spitaaliin.


title: Israelin ja Juudan historia

text: Israelissa valtaan nousi Jerobeam II, joka laajensi valtakunnan pohjoisessa Hamatiin asti, kauppa kävi, ja kauppiaiden hyvinvointi kasvoi. Tämä johti yhteiskunnan polarisoitumiseen, rikkaat rikastuivat ja köyhät köyhtyivät. Jerobeamin kuoltua maassa puhkesi levottomuuksia, useita kuninkaita murhattiin ja kuninkuudesta kamppailtiin. Palatsivallankumousten päätteeksi valtaan noussut Menahem maksoi suuret verot Assyrian kuninkaalle Tiglatpileser III:lle.


title: Israelin ja Juudan historia

text: Kansallismieliset tappoivat Menahemin pojan, ja seuraava kuningas Pekah solmi liiton Aramin kanssa Assyriaa vastaan yrittäen turhaan saada Juudankin mukaan liittoon. Tiglatpileser III:n sotajoukko marssi Damaskokseen ja valtasi Israelin, siirsi osan sen väestöä pois ja kutisti Israelin aluetta. Etelässä Juudassa profeetat katsoivat Israelin tuhon johtuvan sen hallitsijahuoneen jumalattomuudesta, mutta myös Juudan kuningas Ahas jäljitteli Assyrian jumalanpalvelusmenoja. Pohjoisessa Israelissa nousi valtaan Hoosea, joka kapinoi Assyriaa vastaan lopettaen veronmaksun ja liittoutuen Egyptin kanssa. Niinpä Assyria Salmanassar V:n johdolla piiritti kolme vuotta Samariaa, israelilaiset joutuivat pakkosiirtolaisuuteen Assyriaan ja Israeliin siirrettiin Mesopotamian asukkaita.


title: Israelin ja Juudan historia

text: Eteläisen Juudan johtaja Hiskia taipui Assyrian vaatimuksiin, aina jos se oli mahdollista. Lopulta Hiskia silti liittoutui Egyptin nubialaisten faaraoiden kanssa, ja alkoi keskustella nousevien Filistean kaupunkivaltioiden kanssa. Jopa Babylonian Merodak-Baladan ehdotti Assyrian vastaista liittokuntaa, mutta Assyrian johtaja Sanherib sai tietää salaliitosta ja lähetti armeijansa Juudaan hävittämään maata ja piirittämään Jerusalemia. Kaupunki kuitenkin selvisi pelkällä säikähdyksellä, mutta maaseutua ja muita kaupunkeja tuhottiin. Hiskian poika Manasse otti taas käyttöön assyrialaisia jumalanpalvelustapoja. Hänen poikansa Aamos murhattiin kolmen vuoden hallitusajan jälkeen.


title: Israelin ja Juudan historia

text: Valtaan nousi Joosia, joka lopetti muiden jumalien kuin Jahven palvonnan. Jumalanpalveluselämä keskitettiin Jerusalemiin. Assyria oli heikkenemässä ja tuhoutumassa, ja Juuda sai olla kymmeniä vuosia rauhassa voimakkailta vierailta valloittajilta. Joosia liitti itseensä Samarian Assyrian valtakunnan sortuessa. Joosia lienee pitänyt itseään Jahven valitsemana Suur-Israelin perustajana, mikä tarkoitti, että Messiaan aika oli tulossa. Egyptin Saisin faarao Neko lähetti sotajoukkonsa auttamaan Assyrian armeijan Syyriassa olevia rippeitä Babylonian ja Meedian armeijoita vastaan. Joosia asettui Nekoa vastaan Megiddon tasangolla häviten taistelun ja haavoittuen kuolettavasti. Valtaan noussut Joosian poika Jooahas joutui faaraon erottamaksi ja vangitsemaksi. Hän kuoli lopulta Egyptissä. Egyptiläiset maksattivat nyt Juudan asukkailla suuren veron.


title: Israelin ja Juudan historia

text: Jahven puolue heikkeni ja sen vastustajat kaappasivat vallan. Joosian toinen poika Joojakim piti yllä hyviä välejä Egyptiin. Egypti hävisi Babylonialle Karkemishissa, ja Joosia luopui Babylonin vasallikuninkuudesta yhtäkkiä. Babylon vastasi neljän vuoden kuluttua. Joojakimin poika Jojakin antautui Babylonian kuninkaalle hoveineen, ja babylonialaiset veivät pois runsaan saaliin. Babylonin pakkosiirtolaisuuteen vietiin noin 9 000 ihmistä. Joosian veli Mattania eli Sidkia nousi kuninkaaksi. Hän liittoutui faarao Hofran johtaman Egyptin, Ammonin, Mooabin, Edomin ja Foinikian Siidonin ja Tyyrosin kanssa liittoon Babyloniaa vastaan.


title: Israelin ja Juudan historia

text: Egyptin armeija hävisi taistelun babylonialaisille, ja sitä vastustanut liittouma hajosi. Juudan asukkaat jäivät näin ilman ulkopuolista tukea. Jerusalemia piiritettiin puolitoista vuotta, ja kaupungissa puhkesi nälänhätä. Sidkia murtautui piirityksessä ulos, mutta babylonialaiset vangitsivat pian Sidkian ja tämän pojat. He surmasivat Sidkian pojat hänen nähtensä ja sokaisivat hänet. Hyvin suuri määrä Juudan kansaa vietiin pakkosiirtolaisuuteen, Jerusalem poltettiin ja sen temppeli hävitettiin. Jonkin ajan kuluttua ääriainekset tappoivat Babylonin käskynhaltijaksi asettaman Gedaljan ja hänen neuvonantajansa Jeremian, ja monet juutalaiset pakenivat babylonialaisten kostoa Egyptiin.


title: Israelin ja Juudan historia

text: Persia valloitti Babylonian vuonna 539 eaa.. Persian kuningas Kyyros II antoi Juudean asukkaille luvan palata takaisin ja rakentaa temppelin uudestaan.


title: Enzo Maccarinelli

text: Enzo Maccarinelli (s.20. elokuuta 1980 Swansea, Wales) on walesilainen ammattilaisnyrkkeilijä ja entinen WBO-liiton alemman raskaansarjan mestari.


title: Enzo Maccarinelli

text: Maccarinelli aloitti ammattilaisuransa 2. lokakuuta 1999 pistevoitolla Paul Bonsonista. Uransa toistaiseksi ainoan tappion hän kärsi uransa neljännessä ammattilaisottelussaan Lee Swabylle kolmannen erän tyrmäyksellä. 28. kesäkuuta 2003 Maccarinelli voitti avoimena olleen WBU:n ("World Boxing Union") alemman raskaansarjan mestaruuden neljännen erän teknisellä tyrmäyksellä Bruce Scottia vastaan. Hän puolusti titteliään voitokkaasti Andrei Kiarstenia, Earl Moraisia, Garry Delaneya, Ismail Abdoulia, Jesper Kristiansenia, Rich LaMontagnea ja Mark Hobsonia vastaan.


title: Enzo Maccarinelli

text: 8. heinäkuuta 2006 Maccarinelli sai haltuunsa WBO-liiton tilapäisen MM-tittelin voitettuaan Marcelo Fabian Dominguezin tyrmäyksellä yhdeksännessä erässä. MM-titteli vahvistettiin samana vuonna 22. syyskuuta hallitsevan mestarin Johnny Nelsonin lopettamisen myötä. Hän on puolustanut titteliään voitokkaasti Mark Hobsonia, Bobby Gunnia ja Wayne Braithwaitea vastaan.


title: Enzo Maccarinelli

text: Maccarinelli menetti WBO liiton vyön vuoden 2009 maaliskuussa kärsittyään tappion teknisellä tyrmäyksellä Ola Afolabille yhdeksännessä erässä.


title: Enzo Maccarinelli

text: Nykyisin Maccarinelli harjoittelee yhdessä maanmiehensä Joe Calzaghen kanssa Enzo Calzaghen valmennuksessa.


title: Herbert A. Hauptman

text: Herbert Aaron Hauptman (14. helmikuuta 1917 – 23. lokakuuta 2011) oli yhdysvaltalainen matemaatikko. Hän jakoi vuoden 1985 Nobelin kemianpalkinnon yhteistyökumppaninsa Jerome Karlen kanssa kiinteän aineen kiderakenteen määrittämiseen liittyvistä tutkimuksista.


title: Herbert A. Hauptman

text: Juutalainen Hauptman syntyi New Yorkissa Israel Hauptmanin ja Leah Rosenfeldin pojaksi. Päästyään Townsend Harris High Schoolista hän jatkoi opintojaan City College of New Yorkissa, Columbian yliopistossa ja Marylandin yliopistossa. Hän oli Kansallisen tiedeakatemian jäsen vuodesta 1988 lähtien.


title: Herbert A. Hauptman

text: Hauptman meni 10. marraskuuta 1940 naimisiin Edith Citrynellin kanssa, ja parilla oli yhteiset lapset Barbara (s. 1947) ja Carol (s. 1950).


title: Sotkamon kirkko

text:
Sotkamon kirkko on Sotkamon seurakunnan kirkko. Kirkossa on noin 1 400 istumapaikkaa, ja se on näin ollen Kainuun kirkoista suurin.
Sotkamon seurakunta on Kainuun vanhoja seurakuntia, joka erotettiin Paltamon emäseurakunnasta vuonna 1647. Nykyinen kirkkorakennus on järjestyksessään jo viides kirkko seurakunnan historiassa. Vanhemmat kirkot tuhoutuivat tulipalossa tai ne purettiin huonokuntoisina.


title: Sotkamon kirkko

text: Lääninarkkitehti Johan Oldenburgin vuonna 1854 suunnittelema kirkko rakennettiin vuosina 1860–1870. Rakentaminen sijoittui nälkävuosiin, jolloin neljäsosa Sotkamon väestöstä kuoli nälkään. Myös kirkkoherra ja rakennustöiden urakoitsija kuolivat. Kirkko vihittiin käyttöön vuoden 1870 elokuussa. Se on empiretyylinen päätytornillinen pitkäkirkko. Kirkon alttaritaulun "Kristuksen ylösnousemus" on maalannut taiteilija Severin Falkman vuonna 1877.


title: Sotkamon kirkko

text: Talvisodan aikana maaliskuussa 1940 kirkkoon osui kaksi lentokoneesta pudotettua pommia, joista toinen räjähti ja vaurioitti muun muassa alttaritaulua.


title: Sotkamon kirkko

text: Kirkkoon mahtui alun perin 2 300 henkeä, mutta vuosien 1954–55 peruskorjauksen ja vuonna 1996 rakennettujen uusien urkujen asennuksen jälkeen tilat ovat pienentyneet noin tuhannella.